Vetar ne donosi jevtiniju struju? - Stakleno Zvono e-TV magazin\nby Stakleno Zvono · April 10, 2011\nVetar ne donosi ni jevtiniju struju, ni stabilnije snabdevanje.\nElektroprivreda Srbije podržava razvoj obnovljivih izvora energije, o čemu svedoče projekti za izgradnju hidroelektrana vredni više od jedne milijarde evra, ali upozorava da će ceh nekontrolisanog priključivanja vetroelektrana na elektroenergetski sistem platiti država Srbija, preko EPS-a, i svi kupci struje, jer kilovat-sat iz vetra dostiže cenu iznad 13 evrocenti. – Za struju iz vetra EPS treba da plati između 1,3 i 2,7 milijardi evra\n(Beograd, 7.4.2011) – Srpsko udruženje za energiju vetra – SEWEA saopštilo je da „razume trenutno nezadovoljstvo građana povodom najnovijeg poskupljenja struje“. Pri tome, ovo udruženje ističe da je „postalo jasno da je rešenje za stalna poskupljenja u obnovljivim izvorima energije“. U saopštenju se ističe da je od „energije vetra moguće podmiriti 10 odsto srpske energetske potrošnje“, ali da „zakonska regulativa ne omogućava investicije u toj oblasti“. Udruženje najavljuje investicije od milijardu i po evra u vetroparkove i tvrdi da će svojom proizvodnjom „garantovati stabilno snabdevanje i niže cene od cena uvozne energije“.\nPovodom niza netačnosti navedenih u ovom saopštenju, Elektroprivreda Srbije ima obavezu da javnosti ukaže na sledeće činjenice:\nElektroprivreda Srbije trećinu električne energije proizvodi iz obnovljivih izvora energije;\nEPS podržava razvoj obnovljivih izvora energije i to dokazuje činjenicom da će u narednim godinama, u saradnji sa strateškim partnerima, uložiti više od jedne milijarde evra u proizvodnju „čiste“ električne energije. Reč je o sledećim projektima:\nna Ibru, 10 HE, snage 103 megavata, investicija od oko 300 miliona evra (od čega EPS oko 150 miliona evra),\nna Velikoj Moravi, 5 HE, snage 190 megavata, investicija od oko 400 miliona evra (od čega EPS oko 200 miliona evra),\nna Gornjoj Drini, 4 HE, snage 250 megavata, investicija oko 435 miliona evra (od čega EPS oko 200 miliona evra),\nna Srednjoj Drini, 3 HE, snage 300 megavata, investicija oko 800 miliona evra (od čega EPS oko 400 miliona evra),\nrevitalizacija 17 starih malih HE i izgradnja 18 novih malih HE, snage 80 megavata, investicija oko 80 miliona evra);\nVetroelektrane neće zaustaviti poskupljenje električne energije, kako se sugeriše saopštenjem Udruženja. Naprotiv!\nVetroparkovi ne donose jevtiniju, već skuplju električnu energiju. EPS je obavezan da kupuje tu struju u narednih 12 godina a sadašnja prodajna cena kilovat-sata EPS-a je 5,61 evrocent (bez PDV-a). Kilovat-sat iz vetra, uz troškove prenosa i distribucije, na kraju dostiže 13,063 centi, što je 2,33 puta više od EPS-ove prodajne cene.\nNeistina je da će vlasnici vetroelektrana „garantovati niže cene od uvoznih“. Na slobodnom tržištu električna energija kupuje se za oko pet evrocenti po kilovat-satu.\nVlasnici vetroelektrana ukupne snage 450 megavata imaće za 12 godina, prodajući struju EPS-u, prihod od 1,35 milijardi evra. Ako im se skine limit, kako traže, i odobri im se da na mrežu povežu, na primer, 900 megavata, prihod će im biti 2,7 milijardi evra. I to direktno iz kase EPS-a, odnosno džepova građana !\nRegulatorna agencija moraće EPS-u da prizna kao opravdani trošak razliku između cene kilovat-sata po kojoj EPS kupuje energiju iz vetroelektrana i one po kojoj kilovat-sat prodaje kupcima. To znači da će taj trošak biti ugrađen u cenu električne energije na domaćem tržištu.\nZa planiranih 450 megavata, razlika između kupovne i prodajne cene kilovat-sata iznosi 922 miliona evra! Za 900 megavata, kako se preko medija sugeriše da je „prava mera“ koju EPS može da izdrži, izdatak EPS-a za energiju iz vetra dostigao bi samo po osnovu razlike u ceni oko dve milijarde evra! Jasno je, prema tome, da će struja iz vetroelektrana izazvati još veća poskupljenja za krajnje kupce električne energije.\nNeistina je da vetroelektrane donose stabilnost elektroenergetskom sistemu. Naprotiv, kad vetrenjače stanu, neke druge mašine moraju da pokriju njihovo odsustvo sa mreže da bi se elektroenergetski sistem održao.\nRadi balansiranja učešća ili nedostatka snage iz vetroelektrana u elektroenergetskom sistemu, Srbija mora da izgradi reverzibilnu hidroelektranu „Bistrica“, sa četiri agregata po 170 megavata (ukupno 680 megavata) i da investira oko 700 miliona evra.\nDileme nema: gubitke zbog razlike u ceni, troškove stajanja kapaciteta EPS-a i izgradnje novih elektrana koje bi bile rezerva kada nema vetra – platiće EPS i kupci struje.\npovodom tvrdnji Srpskog udruženja za energiju vetra – SEWEA\nTags: eko vestienergetska efikasnostenergija vetraEPSEUEvropska unijaOdrživi razvoj\nNext story “Energetika i održivi razvoj” 2011. u Kragujevcu\nPrevious story Upravljanje opasnim otpadom kroz Twinning projekte


Zbog enormne potrošnje, moguće restrikcije vode u Lučanima – Info LIGA\nŠtab za vanredne situacije opštine Lučani upućuje apel građanima opštine Lučani da vodu za piće koriste krajnje racionalno, jer se u JKP „Komunalac Lučani“ beleži enormna potrošnja i nagli skok neracionalnog trošenja vode za piće. Bazeni za vodu su na minimumu. Ukoliko se ovakav trend nerazumne potrošnje nastavi, narednih dana neće imati vode.\nŠtab za vanredne situacije moli građane opštine Lučani da zbog nepovoljnih vremenskih uslova i niskog vodostaja reke Rzav, vodu isključivo koriste za piće, sanitarne potrebe i kuvanje, kako ne bi došlo do višečasovnih restrikcija. Aktivnosti kao što su navodnjavanje poljoprivrednih površina, zalivanje zelenih površina, punjenje individualnih rezervoara, bunara i bazena, polivanje i hlađenje pločnika, terasa i dvorišta, pranje vozila, zloupotreba hidranata i slično, predstavljaju nenamensku, neodgovornu i neracionalnu potrošnju vode za piće.\n– Zbog visokih temperatura i neodgovornog ponašanja brojnih potrošača, potrošnja pijaće vode enormno je skočila. Ukoliko se trend korišćenja pijaće vode za nepotrebne aktivnosti nastavi i narednih dana, javno komunalno preduzeće će biti primorano da uvede restrikcije vode, što verujemo nikom nije u interesu, ali ako ne prevlada razum i empatija, to ostaje kao jedina mera“, zaključuje Milivoje Dolović, komandant Štaba.\nNext story Besplatna školica gitare u Ivanjici\nPrevious story Kazne za izazivanje požara do milion dinara


Sportski direktor ekipe Dušan Banović rekao je da će prihvatiti odluku komesara takmičenja i organizatora, ali da će se obratiti i Medunarodnoj biciklistickoj uniji (UCI), jer smatra da je kazna preoštra.\n"Izvinjavamo se ogranizatorima i domaćinima, gledaocima i svim drugim vozačima. Nije nam prijatno zbog ovoga sto se dogodilo. Jos jednom moram da kažem da taj prst nije uperen ni protiv koga, već da je bio samo nepromisljena reakcija i davanje oduška, jer Stević nije pobedio u jakoj trci skoro tri godine", rekao je Banović.\nStević se takodje izvinio gledaocima, organizatorima i učesnicima trke.\n"Ne znam šta se dogodilo u mojoj glavi, da sam naprvio taj gest. Čim sam podigao ruku znao sam da ne valja i da nije dobro, ali jednostavno, to je izletelo iz mene, nisam mogao da se kontrolišem", rekao je Stević.\nPrema njegovim rečima, to što je uradio nema veze sa kineskim narodom i sjajnim domaćinima, kao i sa ostalim biciklistima.\n"Pogrešio sam, sada sam toga svestan i razumem da moram da budem kažnjen", rekao je Stević.\nPartizan Srbija, posle diskvalifikacije Stevića, ostao je na trci sa tri vozača - Zoltom Derom, Esadom Hasnovićem i Nikolom Kozomarom.\nTrka oko jezera Cinghui


Zamenik iračkog premijera traži od Sjedinjenih Država da budu strpljive\nZamenik iračkog premijera Barham Salih pozvao je zvaničnike i narod Sjedinjenih Država da bude strpljiviji u odnosu na tempo političkih reformi u njegovoj zemlji. Zamjenik iračkog premijera, Barham Salih, kaže da se pored toga što je poboljšana bezjednost, u Iraku mora ostvariti još mnogo progresa na političkom planu.\n"Saglasan sam i priznaću da imamo još mnogo posla na političkom planu. Politički lideri u Iraku, pod pritiskom domaće jvnosti i naših prijatelja iz SAD, razumeju imperativ stvarnog osetnog napretka."\nSalih je odgovarao na kritike iz Vašingtona, gde zakonodavci nameravaju da preispitaju potrebu daljeg američkog vojnog prisustva u Iraku, ako Bagdad ne ostvari adekvatne političke reforme. Salih je gostovao u programu CNN-a. Senator iz Mejna, Olimpija Snou kazala je u programu CBS-a da je uspeh političkih reformi u Iraku, suštinski važni za celokupan uspjeh zemlje.\n"Trenutno, nema nikakvih pokazatelja koji bi nam ulivali poverenje da će iračke vlasti ostvariti politički napredak do mere koju su sami zacrtali pre godinu. Prošli su brojni rokovi i ništa nije učinjeno."\nJedan od ciljeva koje je iračka vlada postavila je i zakon o nafti koji su podržali Amerikanci, kojim se pretpostavlja poštena distribucija prihoda od nafte između tri glavne zajednice - šiita, sunita i Kurda. Zakon je usvojila vlada premijera Malikija, ali još nije u parlamentarnoj proceduri zbog toga što mu se protivi veliki broj poslanika. Malikijev zamenik, Barham Salih, kaže da usvajanje i primena pomenutog zakona o nafti nije lak izazov za Irak.\n"U državi kakva je Irak, kojom je diktator vladao decenijama, mi sada pokušavamo da primenimo zakon kojim će se promeniti karakter i struktura upravljanja naftnim resursima. Koliko bi bilo vremena potrebno da se to uradi u vašoj zemlji? Mi u Iraku pokušavamo da to obavimo za nekoliko meseci."\nSalih kaže da su irački zakonodavci, suočeni sa kritikama da su umesto usvajanja zakona odlučili da odu na godišnje odmore, odlučili da ne prekidaju rad pod uslovom da im vlada na usvajanje predloži koherentnu legislativu.


Suđenje za pokušaj ubistva Beka počinje ispočetka - KRIK\nObjavio/la KRIK.rs januar 24, 2019\nSudija Marina Anđelković najavila je na današnjem suđenju za pokušaj ubistva biznismena Milana Beka da jedan član sudskog veća narednih dana odlazi u penziju, te da će postupak početi ispočetka. Današnje ročište je odloženo jer nisu ispunjeni uslovi da se putem video poziva sasluša Ivan Adrovac, muž optužene Maje Adovac, koji se nalazi u zatvoru u Švajcarskoj.\nSudija Anđelković rekla je na današnjem suđenju da joj i dalje nije stigao dopis Ministarstva pravde Švajcarske u vezi sa molbom da se omogući saslušanje Ivana Adrovca, muža Maje Adrovac koja je u ovom predmetu optužena za pomaganje u pokušaju ubistva. Adrovac je u Švajcarskoj osuđen na 14 godina zatvora zbog pljački juvelirnica i trenutno se nalazi na izdržavanju kazne.\nAdrovac je u ovom postupku privilegovan svedok jer je muž optužene, pa ima pravo da odbije da svedoči i odgovara na pitanja.\nSudija je rekla da je saznala da je trenutno problematičan prevod jednog od dokumenata u vezi sa Adrovčevim svedočenjem, ali i da je švajcarsko Ministarstvo pravde zatražilo da se dostave konkretni razlozi, kao i osnov po kom će Adrovac biti ispitivan.\n„U nekim bezveznim predmetima sve ide lakše, ovde je nešto zapelo“, rekla je Anđelković i dodala da se „ovo baš odužilo“.\nOsim prevoda, sporno je i vreme koje je proteklo od podnetog zahteva – potrebno je da prođe minimum tri meseca od kada švajcarski organi dobiju zahtev kako bi odlučili o njemu, pa je sudija procenila da je realistično da se saslušanje Adrovca zakaže za sredinu meseca maja.\n„Član veća za neki dan ide u penziju, potrebno je odrediti novog člana veća i ponovo se odrediti o dokazima“, rekla je Anđelković i dodala da će, kako postupak kreće ispočetka, optuženi imati novu priliku za iznošenje odbrane.\nOvo je treći put da suđenje za pokušaj ubistva Beka kreće ispočetka – jednom je krenulo iznova kada je Apelacioni sud ukinuo oslobađajuću presudu Maji Adrovac, a dva puta zbog promene člana sudskog veća.\nNa Milana Beka pucano je u novembru 2014. ispred njegove kuće na Senjaku. Osam meseci posle napada uhapšena je Maja Adrovac pošto je na čaurama sa lica mesta policija pronašla njen DNK. Ona je optužena za pomaganje iako je tokom istrage bila označena kao direktni izvršilac pokušaja ubistva.\nAdrovac je u ovom postupku oslobođena, ali je Apelacioni sud ukinuo presudu u decembru 2016. godine i naložio novo suđenje.\nU međuvremenu, policija je uhapsila Aleksandra Zdravkovića, za koga se sumnja da je pucao, pa su postupci spojeni u aprilu i sada im se sudi po objedinjenoj optužnici.


Građani frustrirani zbog predugog čekanja na njemačku vizu - Glas Srpske\nnezavisne.com 22.01.2019 14:26\nSarajevo - Na izdavanje njemačkih radnih viza čeka se više od godinu dana, dok se na izdavanje viza za spajanje porodica čeka više od pola godine, potvrdili su u Ambasadi Njemačke u Sarajevu za “Nezavisne”.\nPo svemu sudeći, dok ne bude usvojen novi zakon o doseljavanju stranaca, što bi, kako su nam rekli u njemačkoj ambasadi, trebalo da se desi početkom 2020, ovakvo stanje ostaće isto i neće biti moguće ubrzavanje termina za dobijanje viza. Zbog dugog čekanja na termin, a samim tim na dobijanje radne vize, građani BiH su frustrirani.\nOno što je sada sigurno je da će kvalifikovana radna snaga za koju nije moguće naći adekvatne radnike u Njemačkoj vjerovatno lakše do viza, dok je i dalje neizvjesno kako će pomenuti zakon tretirati ono što se definiše kao nekvalifikovana radna snaga, u koju spada i većina bh. državljana koji žele do posla u toj zemlji. Inače, kvalifikovana radna snaga iz država koje nisu članice EU ni dosad nije imala problema s pronalaženjem posla u Njemačkoj, najčešće putem programa plave karte.\nU Ambasadi kažu da se trude da čekanje bude što kraće i da s tim u vezi otvaraju maksimalan broj mogućih termina, a da se u slučaju opravdanih i obrazloženih humanitarnih ili zdravstvenih razloga mogu zakazati i prijevremeni termini.\nDalje, ističu da aplikanti mogu sebi značajno olakšati čekanje na termin izbjegavanjem pogrešnih unosa i zakazivanja višestrukih termina, jer bi im prethodni termini mogli biti poništeni, kao i da ne koriste usluge agencija, poput ambasada.info, za koje tvrde da im ne mogu niti ubrzati termine niti uticati na postupak dobijanja vize.\nKada se radi o izdavanju viza za zaposlenje, objašnjeno nam je da se aplikanti uglavnom svrstavaju prema članovima II ili XXVI Uredbe o zapošljavanju stranaca Saveznog ministarstva za rad i socijalnu zaštitu Njemačke.\nU član II potpadaju aplikanti za plavu kartu, kao i zanimanja koja su u Njemačkoj ocijenjena deficitarnim, poput njegovatelja, i za njih su termini u principu kraći.\nSvi ostali potpadaju pod član XXVI stav 2, koji se odnosi na državljane BiH, Albanije, Kosova, Makedonije, Crne Gore i Srbije po kojem se do 2020. u Njemačkoj mogu zaposliti ukoliko nađu poslodavca u toj zemlji koji ih je voljan zaposliti na bilo kojem radnom mjestu.\n“Odobrenje za zapošljavanje može biti izdano samo u slučaju kada je zahtjev podnesen kod nadležne njemačke diplomatske ustanove u matičnoj državi. Odobrenje ne može biti izdano osobama koje su u 24 mjeseca prije podnošenja zahtjeva ostvarivale korist od sredstava u skladu sa Zakonom o azilu”, navedeno je u ovom članu.\nU Ambasadi, takođe, ističu da je važno da građani znaju da je izdavanje termina besplatno i da ne nasjedaju na oglase koji nude posredovanje. Takođe, kako navode, važno je da ljudi izaberu pravu kategoriju, kako ne bi došli u situaciju da im nakon godinu dana čekanja bude otkazan termin zbog pogrešne kategorizacije.


Centar za sport i rekreaciju Općine Centar nastavlja sa projektom „365 sport plus“ i u 2020. godini\nNakon uspješne realizacije projekta „365 sport plus“ tokom 2018. kao i 2019. godine, Općina Centar u saradnji sa Javnom ustanovom Centar za sport i rekreaciju nastavlja sa ovim projektom i u 2020. godini, a sve sa ciljem da omogući učenicima osnovnih škola sa njenog područja besplatno bavljenje sportom tokom cijele godine.\nUlaganje u sport je jedan od prioriteta Općine Centar koja je još jednom pokazala svoju opredjeljenost kada je u pitanju razvoj i pomoć sporta i sportista.\nS obzirom da je organizovani oblik tjelesne aktivnosti primaran u odrastanju djeteta i da predstavlja bazu za pravilan razvoj, kako sa zdravstvenog, tako i sa psihološkog aspekta, Općina Centar Sarajevo je pokrenula ovaj projekat u okviru kojeg je preko hiljadu osnovaca sa područja ove lokalne zajednice treniralo različite sportove. Mališanima će i ove godine na raspolaganju biti nogomet, košarka, rukomet, odbojka, tenis, mali nogomet i univerzalne škole sporta.\nNakon kratke pauze tokom zimskog raspusta projekat „365 sport plus“ se nastavlja i u 2020. godini. Sva ranije prijavljena djeca mogu nastaviti sa treninzima, a oni koji se nisu ranije priključili mogu to učiniti direktno na terminu, kod trenera škola koje su učesnice projekta.\nNa oglasnim tablama osnovnih škola i na web stranicama Općine Centar Sarajevo i JU Centar za sport i rekreaciju može se izvršiti uvid u termine realizacije svake pojedinačne škole sporta u 2020. godini.\nZa sve dodatne informacije i prijave, zainteresovani se mogu obratiti JU „Centar za sport i rekreaciju“, Mis Irbina 10/II Sarajevo, na broj telefona 033/268-760 ili putem e-mail-a: haris.fazlagic@csrsa.ba


Britanski mediji o partnerstvu Kine i Rusije: Pekingu su potrebni prijatelji, a Moskvi – novac - Sputnjik Srbija\n08:48 27 Novembar 2020\n20:43 28.05.2020 Preuzmite kraći link\nIstovremeno, kako ocenjuje list, ruskom predsedniku Vladimiru Putinu će u svemu tome daleko potrebniji biti njegov kineski kolega Si Đinping nego obrnuto, te će upravo iz tog razloga Kina iz svega izvući veću korist.\nAutor članka takođe smatra da će kriza u doba korone snažno učvrstiti ruske i kineske veze, pre svega jer i Moskva i Peking već neko vreme imaju želju da liše Ameriku statusa jedine supersile unipolarnog sveta, koja je nastala nakon završetka Hladnog rata.\n„Ti osnovni temelji odnosa Moskve i Pekinga postoje tokom većeg dela Putinove vladavine. Međutim, pandemija koronavirusa će Rusiju podvrgnuti ozbiljnim testovima ekonomske i političke snage zbog pada cena nafte i ostalih sirovina. Ova kriza takođe ugrožava i status Kine kao svetskog dobavljača“, ocenjuje analitičar.\nMeđutim, kako bi imao šansu da prebrodi krizu, Putinu je potreban Si Đi Ping, koji će i dalje morati da kupuje rusku naftu i da investira u rusku infrastrukturu i tehnologiju. Sa druge strane, Si Đi Pingu će biti potreban Putin, od koga očekuje diplomatsku podršku.\nNe treba zaboraviti da je Kina trenutno najveći trgovinski partner Rusije, dok Rusija zauzima 13. mesto na listi velikih trgovinskih partnera Kine. Bez obzira na to, Peking je uvek bio oprezan i trudio se da se ne fokusira na realnu nejednakost Kine i Rusije u pogledu ekonomske moći.\nIstovremeno, prema mišljenju autora, neposredna posledica pandemije koronavirusa će najverovatnije biti značajnija ekonomska zavisnost Rusije od Kine.\nPrema navodima lista, Peking je već pomogao Moskvi nakon krimske krize potpisivanjem ugovora sa „Gaspromom“ za izgradnju gasovoda i snabdevanje gasom. Takođe, Kina je pomogla ruskim kompanijama da prebrode pad svetske potražnje, povećavši kupovinu ruske nafte za 31 procenat u martu.\n„Cena koju će tražiti Si Đi Ping – to je politička pokornost i on će je izvlačiti polako i nenametljivo. Putinu, sa druge strane, nisu ostali drugi prijatelji, osim Kine, koja je u mogućnosti da ga spasi u uslovima ozbiljne političke i ekonomske krize tokom njegove vladavine. Kina će pomoći, ali će najveću korist izvući upravo Si Đi Ping“, zaključuje autor.\nNafta, odnosi, Putin, Si Đinping, Rusija


Hronika arhiva vesti 02.10.2017 - Naslovi.net\nU Srbiji će danas biti umereno do potpuno oblačno i hladno, na severu suvo, a u ostalim krajevima ujutru i pre podne ponegde kiša, na planinama slab sneg. Foto:B92.net Posle podne se očekuje delimično razvedravanje, saopštio je Republički… »\nKurir: Znam ko je bacio kletvu na jeleninu porodicu: Rođaka Krsmanovića otkriva zastrašujuću tajnu!Blic: Crna kob krsmanovića: Za godinu dana preminuli svi najbliži članovi porodice ubijene Jelenejoš 4 povezane\nNeprepoznatljiva! Anastasija pokazala pravo lice: Bez šminke i fotošopa Cecina ćerka ne liči na sebe\nCecina ćerka izaziva veliku pažnju javnosti svojim provokativnim kombinacijama, a sada se slikala u prirodnom izdanju bez trunke šminke. Foto: Instagram Anastasija Ražnatović odlučila je da podeli sa fanovima fotografiju na kojoj nema šminku i… »\nVečernje novosti: “Novosti” saznaju - slučaj sa zakintosa Do suđenja maloletnici idu u školujoš 2 povezane\nKrijumčarima iz Preševa izrečena 14 i po godina robije\nViši sud u Nišu izrekao je u ponedeljak kaznu od ukupno 14 i po godina zatvora trojici krijumčara čiji se auto prevrnuo prilikom prevoza migranata. U nesreći je poginulo četvoro ljudi. Trojici krijumčara čiji se auto kojim su ilegalno prevozili… »\nBlic: Presuda za pogibiju četvoro migranata: Krijumčarima iz "pasata smrti" ukupno 14,5 godina robijejoš 2 povezane\n02.10.2017 Hronika, izvori


WWVršac dovodi Startit centar u grad pod kulom | Lokalni internet portal grada Vršca\n31.10.2016\t655 Pregleda\nDvodnevna konferencija „WWVršac” o radu i životu „na mreži” prvi put je održana 2013 godine. Organizatori su tada naišli na podatak da oko 80 ljudi svakog dana napušta Srbiju u potrazi za poslom i odlučili su da urade nešto povodom toga.\nShvatio sam da jako mnogo ljudi odlazi, a da sa druge strane poznajem ljude koji rade iz Srbije putem interneta i lepo i pristojno žive od svog rada. Tada sam sa svojim timom rešio da promovišemo koncept „Živi lokalno – radi globalno” i da pružimo publici priliku da čuju priče uspešnih ljudi koji tako žive već neko vreme – kaže Ivan Ćosić, osnivač konferencije.\nTokom četiri godine, u Vršcu je gostovalo preko 50 predavača, a i na ovogodišnjoj konferenciji su kroz dvanaest predavanja predstavljene priče koje pokrivaju sve tri komponente internet poslovanja – frilensing, autsoursing i startape. Osim samih predavanja, velika važnost pridaje se i upoznavanju, odnosno uspostvaljanju novih kontakta tokom dva dana. „Ono što nam je posebno drago je da naša konferencija postaje nezaobilazni datum za mnoge – kraj oktobra je unapred rezervisan za Vršac. To im je prilika da se sretnu sa ljudima koji se bave istim ili sličnim poslom, porazgovaraju neobavezno i razmene iskustva i utiske od poslednjeg viđanja. Neretko se dešava da se baš na našoj konferenciji ugovore nove saradnje i zajednički poslovi”, ističe Ćosić.\nOsim značaja za celokupnu internet zajednicu u Srbiji, konferencija „WWVršac” doprinela je razvoju IT života u samom gradu i postala najveći poslovno-turistički događaj.\nVeoma je važno da to nije prošlo nezapaženo, pa tako danas imamo značajnu podršku sponzora, ali i lokalne samouprave. Kada smo napravili prvu konferenciju cilj nam je bio da u narednih pet godina zajedno sa Vršačkom online zajednicom napravimo IT hab u Vršcu, a već sada smo na korak od toga jer će naš grad do kraja godine dobiti „Startit” centar – kaže Vladimir Vašalić, osnivač konferencije „WWVršac – Živi lokalno, radi globalno”.\nVršac je četvrti grad u Srbiji koji će dobiti svoj „Startit” centar, nakon Beograda, Inđije i Novog Sada. Otvaranje Centra zakazano je za sredinu novembra i to će biti mesto na kome će svi oni koji se bave informacionim tehnologijama raditi, učiti, organizovati događaje, družiti se i na taj način stvoriti jaku lokalnu IT zajednicu.\nPrethodna: Tri medalje za EuroŠped\nSledeća: Goran Đurković i Tamara Kostić dominiraju Planetom!


Brnabić za Insajder o bespravnom objektu na Kopaoniku: Nije normalno očekivati da znam odgovor na to pitanje (VIDEO) | Insajder\nPredstavnici nadležnih institucija mesecima ne reaguju na bespravnu gradnju restorana od preko 1.000 kvadrata na Pančićevom vrhu na Kopaoniku, u zaštićenoj zoni Nacionalnog parka. Priču o gradnji nelegalnog objekta na Pančićevom vrhu i javnosti nepoznatoj investitorki Snežani Mitković otkrio je BIRN u novembru prošle godine.\nU to vreme je i Ministarstvo građevine izdalo rešenje o rušenju, koje je madležno Ministarstvo nedavno dostavilo na zahtev novinara Insajdera, a iz čega se vidi da već mesec dana postoji naredba nadležne institucije da se objekat sruši, ali je umesto toga u međuvremenu otvoren.\nNa pitanja novinara Insajdera zašto se objekat ne ruši i zašto država ignoriše kršenje zakona, ne odgovaraju ni nadležna ministarstva, ni Opština Brus. Pitanja smo između ostalog uputili i Ministarstvu odbrane jer su prema istraživanju Insajdera i oni nadležni pošto se objekat nalazi u blizini vojnih objekata i za bilo kakvu gradnju je neophodna saglasnost tog Ministarstva i Vojske, u skladu sa zakonom.\nZbog činjenice da nijedna nadležna institucija ne odgovara na pitanja Insajdera o tome kako je moguće da neko mesecima bez adekvatnih dozvola gradi ovoliki objekat, kao i zbog čega on još nije srušen, pitanje o tome novinari Insajdera postavili i premijerki Ani Brnabić na današnjoj konferenciji za štampu u Osnovnoj školi "Drinkа Pаvlović" gde je održan prvi ogledni čаs nа kojem se koristio digitаlni udžbenik.\nImajući u vidu da je očigledno da država ćuti na nelegalni objekat od preko 1000 kvadrata na strateški važnom mestu, predsednicu Vlade smo pitali ko stoji iza investitorke Snežane Mitković koja je izgradila bespravni objekat na najvišem vrhu Kopaonika. Predsednica Vlade je međutim rekla da nije u redu što joj postavljamo to pitanje jer ona ne može da zna detalje slučaja da bi mogla da odgovori na to pitanje, ističući da se kao predsednica Vlade bavi „strateškim pitanjima“.\n„Ministarstva se bave svojim resorima. Onda imamo inspekcije, agencije i sve ostale koji se bave svojim poslom. Potpuno je neverovatno da ne najavite takvo pitanje i da očekujete od mene da ja znam ko stoji iza Snežane neke....Dakle, ako stvarno želite odgovor molim Vas pošaljite to mom kabinetu ili pre ovakvih događaja, pa ću da Vam odgovorim“, izjavila je Brnabić.\nŠta je (u stvari) zabrinjavajuće?\nNa pitanje da li je upoznata sa slučajem, Brnabić je odgovorila da jeste upoznata, ali da „ne zna ko stoji“ niti ko je „uopšte investitor“.\n„Upoznata sam sa slučajem, ali više bi bilo zabrinjavajuće da ja Vama sada kažem ‘Da, znam ko je’ ali da ne znam koliko smo novca odvojili za Konekted skuls program i kako taj projekat ide. Mislim da bi to bilo zabrinjavajuće“, izjavila je Brnabić.\nNa konstataciju novinara Insajdera da je zabrinjavajuće da neko izgradi objekat od preko 1.000 kvadrata na takvoj lokaciji i to bez građevinskih dozvola, a da institucije ne odgovaraju na pitanja, i da je to razlog zbog čega je pitanje postavljeno upravo njoj kao predsednici vlade, Brnabić je odgovorila da je „nenormalno“ da ona u tom trenutku zna odgovor na to pitanje.\n„Dobićete odgovor na ovo pitanje, ali neće dobiti odgovor danas od mene zato što je potpuno nenormalno da ja kao predsednica Vlade imam odgovor na takva pitanja na događaju gde smo došli da promovišemo digitalne udžbenike i reformu obrazovanja“, izjavila je Brnabić.\nS obzirom da Ministarstvo odbrane i Vojska Srbije mesecima ignorišu pitanja Insajdera o tome da li su i kome dozvolili da gradi u njihovoj zoni nadležnosti, odnosno zašto ćute ako se sa gradnjom nisu saglasili, novinar Insajdera je zamolio premijerku Brnabić da kod ministarstva urgira da konačno dobijemo odgovore.\n„Možemo da ih zamolimo“, odgovorila je Brnabić.\nZakoni Srbije koji važe za sve građane, sudeći prema dešavanjima čiji smo svedoci već mesecima, na Pančićevom vrhu na Kopaoniku ne važe. Odnosno, u ovom slučaju, ne važe za investitorku Snežanu Mitković iz Smedereva, koja je uprkos zabrani nelegalno izgradila i na kraju otvorila restoran na najvišem vrhu Kopaonika.\nTok izgradnje bespravnog objekta, od udaranja temelja pa do otvaranja restorana, s javnošću su paralelno, ali nemo, pratile i državne institucije.\nSnežana Mitković je prvo prekršila Zakon o planiranju i izgradnji, jer je, kako je otkrio Birn, bez građevinske dozvole u Nacionalnom parku "Kopaonik", izgradila objekat od oko 1.000 kvadratnih metara. Treba napomenuti da je i po sadašnjem, ali i po prethodnom zakonu iz 2002. godine, reč o krivičnom delu.\nDa bi došla do te lokacije, napravila je pravi papirološki manevar, tražeći saglasnost za postavljanje privremeno montažnog objeta ski bifea od 150 kvadrata. Za takvu gradnju je dobila dozvolu od opštine Brus i niza nadležnih institucija, ali je umesto toga napravila objekat od armiranog betona gotovo 10 puta veće kvadrature od odobrene.\nU tome je nijedna od institucija koje su joj dale saglasnost za postavljanje ski bifea, a ne betonskog zdanja, nije sprečila. To nije uradila ni Vojska Srbije od koje su, prema Zakonu o odbrani, opština Brus a zatim i Snežana Mitković morali da traže odobrenje za gradnju, jer se objekat nalazi u zoni vojnih interesa i na samoj administrativnoj granici sa Kosovom.\nInvestitorka koja se u molbama u kojima je tražila saglasnost, sama potpisivala i kao Matković i kao Mitković, nastavila je bez posledica da krši zakon i nakon što je Republička građevinska inspekcija izašla na teren i ustanovila da za takve radove na Pančićevom vrhu ne postoji odobrenje i građevinska dozvola. To se desilo u novembru, a 24. januara 2018. ista inspekcija je donela rešenje o rušenju u kome naređuje investitorki Mitković da o svom trošku sruši objekat i teren vrati u prvobitno stanje.\nMeđutim, nelegalni restoran ne da nije srušen, već radi punom parom. Takođe, protiv investitorke s Pančićevog vrha, prema dostupnim informacijama, još niko nije podneo ni krivičnu niti prekršajnu prijavu.\nKo stoji iza nepoznate investitorke?\nZa to što je Snežana Mitković uradila predviđene su ozbiljne sankcije. Prema Krivičnom zakonu za nelegalnu gradnju, osim novčanih kazni, predviđeno je i od jedne do osam godina zatvora ukoliko graditelji nastave da zidaju posle donošenja rešenja o obustavi radova.\nU opštini Brus, koja bi trebalo po nalogu Republičke građevinske inspekcije da ukloni nelegalni objekat i toškove naplati investitoru, rekli su za Insajder da ne znaju da li je nalog stigao jer je komunalna inspektorka koja vodi taj predmet na bolovanju.\nOdgovor na pitanje zašto nelegalni objekat još nije srušen nismo dobili ni od, u ovom slučaju, nadležnog Ministarstva građevinarstva. Umesto toga, u odgovoru Ministarstva građevinarstva naveli su sledeće: „Republička građevinska inspekcija je 24. 01. 2018. donela rešenje o uklanjanju objekta s obzirom na to da se stranka do tog dana nije izjasnila niti je poslala izjašnjenje. Upravni postupak je u toku. Stranka ima pravo da izjavi žalbu na rešenje“.\nKako žalba ne odlaže rušenje, i dalje nije jasno zbog čega objekat nije uklonjen.\nMeđutim, postavlja se pitanje ko je dovoljno „jak“ da bespravno izgradi restoran od preko 1.000 kvadrata bez bojazni da će mu država, kako predviđa zakon, narediti da sruši višemilionski vredan objekat – i to o svom trošku.\nInteresantno je i da su novinari prilikom analize dokumenata primetili da se “investitorka” u zahtevima i sama različito potpisivala. U dokumentima se za identičnu parcelu na Pančićevom vrhu, osoba prijavljena na identičnoj adresi u Smederevu, jednom potpisuje kao Mitković, drugi put kao Matković.\nDesilo se čak i to da javno preduzeće Skijališta Srbije obaveštenje o datoj saglasnosti u jednom dokumentu daje Snežani Matković, a u drugom Snežani Mitković.\nSaša Dragojlo, Bojana Anđelić


DŽAKA, ŠAĆIRI, DŽEMAILI, BEHRAMI Za Švajcarce je Mundijal više od fudbala: Doživotno ću se boriti protiv Srbije...\nŠvajcarska odavno važi za reprezentaciju sastavljenu od legije stranaca, pa će njene boje na Svetskom prvenstvu braniti četvorica momaka poreklom sa Kosova i Metohije - Granit Džaka, Džerdan Šaćiri, Valon Behrami i Blerim Džemaili.\nKoliko u izjavama potenciraju duel sa "orlovima" (22. jun u Kalinjingradu), u drugom kolu grupe E, u prvi plan upada to da će ta utakmica za njih biti više od fudbala zbog njihovog karaktera, političkog stava i javnih nastupa.\nNajdalje je otišao Džerdan Šaćiri koji na opremi ima i zastavu takozvane države Kosovo.\nNakon što je shvatio da je podigao buru, pokušao je da smiri tenzije pred meč sa Srbijom, ali...\n- Mnogi misle da će tu biti previše politike, jer smo neki moji saigrači i ja poreklom sa Kosova. Srbija je "ratovala" sa Kosovom, ali je to fudbalska utakmica i ništa više - izjavio je igrač Stouka.\nFudbaler Arsenala Granit Džaka takođe je imao zapaljive objave na društvenim mrežama. On je hvalio postupak rođenog brata Taulanta koji nastupa za reprezentaciju Albanije kada je došlo do čuvenog haosa sa dronom i zastavom tokom utakmice dva nacionalna tima u kvalifikacijama za Evropsko prvenstvo 2016. godine.\nAleksandar Mitrović će u drugom kolu Svetskog prvenstva voditi veliku borbu protiv švajcarskih defanzivaca\n- Ponosan sam na tebe, brate. Doživotno ću se boriti protiv Srbije, kako bih Albaniju i Kosovo učinio ponosnim - napisao je reprezentativac Švajcarske.\nPodsetimo i to, Džerdan Šaćiri je rođen u Gnjilanu, Granit Džaka u Bazelu, ali poreklo vuče sa Kosova i Metohije, Blerim Džemaili je rođen u makedonskom Tetovu, dok je Valon Berami iz Kosovske Mitrovice.\nNema sumnje da će "sajdžije" poreklom iz naše južne pokrajine imati nekakav drugačiji motiv da se pokažu protiv naših igrača...\nMESI, SAD SE POKAŽI Ronaldo briljirao, da li je došao trenutak za velika dela asa Barselone?\nDva božanstava, dve sile univerzuma i dva fudbalska diva - Lionel Mesi i Kristijano Ronaldo već više od decenije vedre i oblače fudbalskim nebom. Portugalac je u petak bio maestralan, kada je tri puta pogodio mrežu Španaca, ali će samo dan kasnije slavu pokušati da preotme Argentinac.


Građani nemaju nikakvih razloga za brigu u pogledu posedovanja i korišćenja novčanice apoena 500 EUR. Ona se može koristiti za sve legalne transakcije (menjački poslovi, polaganje na štednju u bankama, korišćenje za dozvoljena plaćanja u zemlji i plaćanja u inostranstvu). Ne postoji nikakva najava Evropske centralne banke da bi ova novčanica mogla biti povučena iz opticaja.\nNovčanica apoena 500 EUR je zakonito sredstvo plaćanja u zemljama Evropske monetarne unije, baš kao i svi drugi apoeni novčanica evra, serije A. Dakle, u opticaju su istovremeno dve serije novčanica evra. Pored stare serije, serije A, u okviru koje se nalazi sedam različitih apoena, i to, apoeni 5, 10, 20, 50, 100, 200 i 500, u opticaju su i novčanice evra serije B (puštane u opticaj sukcesivno od 2013. do 2019. godine), koja se sastoji od 6 apoena, budući da ne sadrži apoen od 500 EUR (ovaj apoen u pomenutoj seriji Evropska centralna banka neće puštati u opticaj jer je primećeno da je apoen 500 EUR serije A često korišćen u nezakonitim transakcijama).\nGrađanima preporučujemo da zbog svoje sigurnosti, a u smislu pojave falsifikata, menjačke poslove obavljaju u bankama i kod ovlašćenih menjača.\nZnanje u vođenju crowdfunding kampanja šans aza srpsku gejming industriju\nZemlje G20 postigle dogovor o restrukturiranju duga siromašnih zemalja\nIntesa Leasing finansirala najviše u Srbiji u 2020\nEvrozona - u trećem kvartalu zabeležen rast od 12,7 odsto


Sankcije Rusiji biće zaboravljene dok Srbija stigne do EU\nVesti Autor:N1 Beograd05. nov. 201711:13 > 11:18\nSrđan Majstorović iz Centra za evropske politike kaže da države Zapadnog Balkana u narednom periodu imaju priliku da se legitimišu kao ozbiljni kandidati za EU, time što će rešiti međusobne nesuglasice, dok politikolog Filip Balunović smatra da ta šansa neće biti iskorišćena jer je konflikt političkim elitama u regionu kao vazduh.\nRegion Zapadnog Balkana, uprkos političkim, ekonomskim i društvenim izazovima sa kojima se suočava, mora da se posveti izgradnji dobrih odnosa, stabilnosti i napretku, to je zaključak razgovora predsednika Vlada Srbije i Albanije, Ane Brnabić i Edija Rame na konferenciji u Maroku.\nSrđan Majstorović je u Novom danu TV N1 ocenio da je susret Rame i Brnabić pozitivan korak, jer su dobrosusedski odnosi jedan od suštinskih elemenata pristupanja EU.\nPitanje odnosa Srbije i Albanije, prema njegovim rečima, definiše budućnost regiona, jer je reč o dve najrasprostranjenije nacije koje žive u različitim državama i ističe da su na delu prvi koraci u konstruktivnom dijalogu, i da više nema monologa “gde jedni vičemo na druge”.\nCeo region ima zajednički interes, a to je članstvo u EU, smatra Majstorović i poručuje da će u narednom periodu Unija biti fokusirana na svoje probleme i pitanje života posle Bregzita što je, kako kaže, šansa da Zapadni Balkan “proda uspeh”, odnosno da se pokaže kao sposoban da rešava sopstvene probleme.\nZato je, kako kaže, važno da Beograd i Priština uspeju u dijalogu, da Makedonija i Grčka reše spor oko imena, te da Albanija i BiH reše svoje unutrašnje probleme. “U tome će se sagledavati ozbiljnost, kredibilitet političkih elita Zapadnog Balkana. U narednih godinu i po do dve mnogo toga će se dešavati. Sledi serija balkanskih predsedavanja, prvo Bugarska, pa Austrija, pa Rumunija u periodu kada se završava Bregzit. Na kraju rumunskog predsedavanja EU će biti drugačija, imaće 27 članica (…) rešavanje naših problema legitimiše nas kao ozbiljne kandidate za EU”, ističe Majstorović.\nPolitikolog Filip Balunović, s druge strane, smatra da region neće iskoristiti tu šansu, uzimajući u obzir ko su političke elite na Balkanu. One, prema njegovim rečima, vladaju upravo zato što su odnosi u regionu takvi kakvi jesu.\n“Uvek se prisetim memoranduma Srpske socijaldemokratske partije, uoči Prvog svetskog rata, gde navode da je najbolji način da Evropa reši balkansko pitanje da prestane da ga rešava. To je relevantno i danas. Potrebno je (u regionu) imati ljude koji žele da integrišu narode koji imaju zajedničke probleme, ali elitama je to vazduh – one ostavljaju prostor za konflikt koji je uvek potreban kad zagusti”, upozorio je on.\nBalunović kaže i da mu nije jasno koji je to problem postojao između Srbije i Albanije, osim neslaganja po pitanju statusa Kosova, što je slično kao npr. neslaganje Srbije i Francuske po istom pitanju.\nNavodi da je nedavno leteo iz Tirane za Beograd i da je avion bio pun mladih ljudi, te da je normalno da postoji saradnja između dve zemlje koje se graniče i koje nikada nisu bile u nekom direktnom sukobu.\n“Mislim da ljudi nisu svesni koliki animozitet postoji između Albanaca iz Albanije i Albanaca sa Kosova, sličan kao animozitet Srba iz Srbije i Srba iz Republike Srpske. Niko ne želi Kosovo u Albaniji sa obrazloženjem da im ne treba još jedan problem. Kosovo oni vide kao problem”, ističe Balunović.\nZa Kosovo potrebno malo mašte i više umeća\nGosti Novog dana osvrnuli su se i na unutrašnji dijalog o Kosovu. Majstorović smatra da je dobro da dijalog postoji, ali da je neophodno da on ima pun legitimitet i da svi društveni fakotori daju svoj sud kako vide budućnost Kosova, jer bi najlošiji scenario bio da dijalog postane platforma za razračunavanje.\nKaže i da nije siguran u domete unutrašnjeg dijaloga i da veruje da budućnost zavisi pre svega od toga kako će Beograd i Priština rešiti svoj spor. “Ne verujem da će se spor rešiti u smilsu da ćemo svi biti na istom stanovištu šta Kosovo nije, a šta Kosovo jeste. Ali ono što se zahteva od Srbije je da definiše svoje odnose s Kosovom, i to je realno očekivati”, smatra on.\nMajstorović ne očekuje da će to rešenje biti savršeno, ali je uveren da će omogućiti nastavak evrointegracija i za Beograd i za Prištinu. “Biće potrebno malo mašte i više političkog umeća da se definišu ti odnosi. Neuspeh nije dobra opcija ni za Beograd, ni za Prištinu”, poručuje on.\nBalunović veruje da se pitanje Kosova drži relevantnim zbog neke vrste unutrašnje stabilnosti i kohezije.\n“Pitanje Kosova je ono koje nijedna vlada ne može da pusti niz vodu jer računa na jedan konsenzus oko nacionalnog pitanja oko zadate teritorije. Čak i oni koji bi želeli da ga puste niz vodu, ne bi mogli zbog unutrašnjih prilika”, naveo je on uz oceni da je Kosovo pitanje koje se može smatrati zamrznutim, te da niko ne očekuje da se ono definitivno reši.\nDa li je i Trampov kabinet sedeo na dve stolice?\nPosle poruke visokog zvaničnika Stejt departmenta Hojta Brajana Jia da zemlje koje žele članstvo u EU ne mogu sedeti na dve stolice, postavlja se pitanje da li će Srbiji slična poruka stići i iz Brisela? Majstorović smatra da metafore o stolicama nisu preterano konstruktivne, te da je Srbija, kada se pogledaju činjenice, već integrisana u EU.\n“Preko 70 odsto trgovinskih odnosa odvija se sa EU, bile bi potrebne decenije da se taj trend preokrene. Deo smo Evropske energetkse zajednice, potpisnici smo sporazuma o Transportnoj zajednici, borimo se da sedište Evropske agencije za transport bude u Beogradu”, podseća on i dodaje da iako razume anksioznost pojedinih članica EU koje su imale negativna istorijska iskustva sa Rusijom, ne treba očekivati da Srbija preko noći uvede sankcije Rusiji.\nBalunović je uveren da je benefit trgovine velikih evropskih država sa Rusijom daleko veći nego benefit Srbije u trgovini sa Rusijom. “Šta znači dve stolice? Da li je Trampov kabinet sedeo na dve stolice tokom kampanje”, upitao je on i dodao da da se takve izjave plasiraju u javnost bez ulaženja u srž da li se to odnosi na ekonomske odnose, političke odnose, kulturna pitanja…\n“U smislu sankcija, to jeste neka vrsta ekonomskog pitanja. Nakon tih sankcija svi su izgubili i pitanje je vrremena kada će se ti odnosi odmrznuti. Kada Srbija bude pristupala EU to će biti davno zaboravljeno pitanje”, očekuje Balunović.\nevrointegracijeFilip BalunovićKosovoSrđan Majstorović\npre 47 min 12


Ilegalni migranti ranili dva poljska vojnika na granici sa Belorusijom /video/ - 25.10.2021, Sputnik Srbija\nIlegalni migranti ranili dva poljska vojnika na granici sa Belorusijom /video/\nKasnije je Granična straža saopštila da su ilegalni migranti napustili kamp na belorusko-poljskoj granici.„Od subote u kampu na beloruskoj strani u okrugu Usnaž Gurni nema više ljudi. Ostali su šatori“, navodi se u saopštenju.Prema rečima poljskih graničara, kamp ilegalnih imigranata i dalje obezbeđuju beloruski graničari.Prema rečima graničara, samo u proteklih 24 časa zabeleženo je 508 pokušaja ilegalnog prelaska granice iz Belorusije u Poljsku. Privedeno je 19 ilegalnih imigranata iz Sirije, Iraka i Palestine.Nekoliko meseci desetine ilegalnih migranata bilo je blokirano od strane poljskih i beloruskih graničara na granici između Belorusije i Poljske u blizini sela Usnaž Gurni u Podlaskom vojvodstvu. Migranti su ilegalno pokušavali da pređu u Poljsku, ali im graničari nisu dozvoljavali da uđu ni u jednu od zemalja. Poljska strana insistira da su se migranti nalazili na teritoriji Belorusije, a ne na neutralnoj teritoriji.U poslednje vreme Litvanija, Letonija i Poljska javljaju o povećanju broja privedenih ilegalnih migranata na granici sa Belorusijom, optužujući Minsk za stvaranje migrantske krize. Beloruski predsednik Aleksandar Lukašenko ranije je napomenuo da Minsk više neće ograničavati priliv ilegalnih migranata u zemlje Evropske unije, jer zbog sankcija Zapada „za to nema ni novca ni snage“. Beloruski granilari više puta su saopštavali o pokušajima nasilnog prebacivanja migranata iz Litvanije, Poljske i Letonije na belorusku teritoriju.\nsvet, poljska, belorusija, migranti\n12:41 25.10.2021 (Osveženo: 12:42 25.10.2021)\n© Sputnik / Viktor Toločko / Uđi u foto-galerijuPoljski graničari posmatraju migrante iz Avganistana na belorusko-poljskoj granici


U poslednjem 24 satu Srbije stigao je putem 6.000 izbeglica Dalje.com\nkući Minut u minutu U Srbiji je poslednji 24 sat stigao putem izbjeglice 6.000\nU Srbiji je poslednji 24 sat stigao putem izbjeglice 6.000\nBroj migranata koji prolaze kroz Srbiju nije smanjena, au četvrtak od ponoći do kasno u noć u Preševu, na jugu zemlje, stigao oko 6.000 izbjeglica, dok je iz Grčke preko Makedonije dolaze nove grupe ljudi, objavio je u petak Radio-televizije Srbije.\nPrema broju migranata u Srbiji, do sada je povećan broj registrovanih migranata u Srbiji, u četvrtak je registrovano više od 6.000-a, a prema iskazima zaposlenih u Crvenom krstu u Preševu očekuju se nove grupe. Sve usluge u prihvatnom centru rade bez pauze jer izbjeglice žele nastaviti svoje putovanje što prije, zbog straha od zatvaranja hrvatsko-slovenačke granice, prema RTS-u.\nPrijemnom centru u Preševu, izbjeglice iz Makedonije stigle su preko Miratovačkog polja, duž makedonske granice, gdje je formiran i privremeni šator za šator za smještaj i pomoć.\nPrema podacima Crvenog križa u Preševu, od početka migranta krize do danas ova organizacija je distribuiran hrane i odeće u više od 200.000 muškaraca, žena i djece iz Sirije, Iraka, Afganistana i drugih zemalja Bliskog istoka.\n"Pomoć su imali migranti koji su to zatražili, svaki potpisao sa svojim imenom i prezimenom", rekao je koordinator lokalnog Crvenog krsta Ali Ahmeti.\nMeđu migrantima koji su ušli u Srbiju od početka godine bilo je oko 28.000 djece.\nMinistar za rad i socijalnu zaštitu Srbije Aleksandar Vulin najavio je da će Evropska unija usmeriti Srbiju na veću finansijsku pomoć izbeglicama. Vulin je nakon sastanka sa evropskim zvaničnicima rekao o krizi migracija prema kojoj Evropska komisija smatra da će planirana finansijska pomoć pomoći smanjenju migracione krize u svakodnevnom životu.\nVulin je rekao da je prihvatnim centrima za izbjeglice "po pravilu biti vojni objekti, napuštena hotela ili smještaja i dječija odmarališta, koje se više ne koriste, kampova za mlade", te da su objekti koji se nalaze na istoj ruti i izvan sela.\nIzmeđu ostalog, kako je ranije najavljeno, biće renoviran bivši motel u Adaševcima, autoput Beograd-Zagreb i bivša kasarna u Somboru.\nIzbeglica u Srbiji i ući kroz granici Srbije i Bugarske, u četiri općine, Dimitrovgrad, Negotin, Bosilegrad i Zaječaru, ali se u odnosu na put Grčke i Makedonije i Srbije mnogo manji broj ljudi.\nPredstavnik UNHCR-a za Srbiju Hans Friedrich Schoder rekao je početkom novembra da je za oko $ 100 miliona pomoći, koju su tražili donatori za zemlje Balkana na migracionoj ruti, četvrtina tog novca trebala bi biti dodeljena Srbiji, kako bi se izgradili kapaciteti za privremeni smještaj i pružili pomoći tokom zimskih mjeseci.\nPrevious ReleaseNakon pekara pljačke u Zagrebu, pobjegao je ukradenim automobilom\nSledeće otkrićeDaniel Radcliffe je glumio na holivudskoj stazi slave\nObjavljena je stipendija za Zagrebački univerzitet\nZET proširuje dve autobuske linije


Svestrani odnosi Srpske i Rusije Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju BiH\nSvestrani odnosi Srpske i Rusije\nSrna 11.06.2012 20:53 SARAJEVO - Predsjednik Narodne skupštine Republike Srpske Igor Radojičić izjavio je da Srpska veoma puno pažnje posvećuje razvijanju odnosa sa Moskvom i da su aktuelni odnosi više nego prijateljski i svestrani i daju vidljive konkretne rezultate.\n"Ruska Federacija je u političkim relacijama veoma često izražavala najviše razumijevanje za stavove iz RS i to je poznato, naročito na sjednicama Savjeta za implementaciju mira (PIK) gdje je često izražavala veoma slične stavove kada je riječ o OHR-u i intervencijama međunarodne zajednice", rekao je Radojičić.\nOn je naglasio da se razvijaju ekonomski odnosi sa Rusijom i izrazio nadu da će uskoro doći do novih ruskih ulaganja u oblasti energetike, gasifikacije i potencijalnih infrastruktnih objekata.\n"Najveće investicije u naftni sektor upravo su od ruskih kompanija, a najveća ruska banka žZberbankž već je ušla u kupovinu Folksbanke", rekao je Radojičić novinarima na prijemu Ambasade Rusije u BiH u Sarajevu povodom obilježavanja Nacionalnog dana Rusije.\nOn je dodao da se sa Rusijom održava i dobra kulturna, prosvjetna i duhovna saradnja.


Бранко Ружић у посети Лесковцу | Socijalistička partija Srbije\nBranko Ružić u poseti Leskovcu Vesti\n16 aprila, 2016 u 12:15\nSocijalistička partija Srbije promovisala je svoju odborničku listu za Skupštinu grada Leskovca koja broji 75 kandidata.\nPrvi na listi Aleksandar Đurović je rekao da su prvi put kandidate birali samo mesni odbori stranke.\n“Mesni odbori najbolje znaju ko koliko može i ko će najbolje da predstavlja stranku u lokalnom parlamentu. Još jednu stvar po prvi put radimo, a to je da će svi kandidati biti zastupljeni u parlamentu, jer smo doneli odluku da se na godinu dana menjamo. Tako ćemo ispoštovati sve kandidate, a i oni će imati podjednaku volju i želju da se bore i rade na terenu, pošto mnogi imaju problema i ljudi im zameraju što neće biti u odborničkim klupama. Ranije smo radili kampanjski, ali sada smo svi kao jedan i time ćemo debelo poentirati 24. aprila. Ugled stranke je porastao, jer smo mi jedina stranka koja se bori za socijalnu pravdu, jednakost i da se povrati ugled radniku, poljoprivredniku i seljaku. Na proteklim izborima smo imali 15%, a sada nam je domaći zadatak da ne smemo biti ispod 20%.”\nPotpredsednik SPS-a Branko Ružić je rekao da Leskovac u ovim kandidatima vidi i prepoznaje nadu i simbol jedne socijalno pravednije budućnosti za grad Leskovac, kao i potencijal za pobedu na ovim izborima.\n“Ono što krasi SPS za razliku od drugih stranaka je pre svega naša postojanost i kontinuitet, činjenica da doprinosimo političkoj stabilnosti gradova i opština gde bitišemo kao politički faktor. Nikada nismo prihvatali mržnju i podelu u našoj Srbiji kao što bi neki drugi želeli. Jedina smo politička opcija koja na svojoj listi ne samo da baštini prisustvo Roma, nego ima i sigurnog odbornika koji će biti predstavnik romske zajednice u Leskovcu. Na pobedu 24. aprila u Leskovcu mogu da računaju samo dve političke opcije. Jedna od njih je SPS i ukoliko pobedimo primenićemo onaj dogovor koji smo imali do sada sa našim partnerom da onaj ko pobedi bira gradonačelnika. Siguran sam da je najbolji, najsposobniji i najpoštovaniji kandidat za gradonačelnika Aleksandar Đurovi ” rekao je Ružić.\nOn je na kraju pozvao sve okupljene da 20. aprila prisustvuju kruni čitave kampanje na republičkom nivou koja će biti u SRC “Dubočica” gde će predsednik SPS-a Ivica Dačić i predsednik JS-a Dragan Marković Palma održati završnu konvenciju.


Novi spektakularni plod saradnje Roger Dubuis i Pirelli brenda - Lux Life luksuzni portal\nLjubitelji satova i vrhunskih performansi u ekstremnim uslovima, mogu se radovati mnogim stvarima, dok se Roger Dubuis i specijalista za gume, Pirelli, pripremaju da osvoje Švedsku svojim novitetima. Pomerajući sve tehničke i estetske granice dokle god je to bilo moguće, Excalibur je omiljena platforma za ekspresiju Roger Dubuis brenda. Naspram ove pozadine, artikulišući disruptivne materijale i progresivne komplikacije prethodnih godina, serijski inovator Roger Dubuis je dobio inspiraciju iz drugih industrija, kako bi prkosio svim postojećim časovničarskim kodovima, na svakom mogućem nivou.\nJedan od primera tih ekskluzivnih alijansi je sada dve godine staro i cenjeno partnerstvo zvano Perfect Fit, koje postoji između Pirelli i Roger Dubuis brenda, okarakterisano privilegovanom ekskluzivnošću i fokusom na estetiku u pristupima koji su vođeni istraživanjem i razvojem, superiornim tehničkim inžinjeringom i vrhunskim high-tech materijalima.\nZbog svega navedenog, kako bi videli nalet čistog adrenalina, ova dva brenda su ovog meseca iskoristila priliku i testirala nove, moćne gume Pirelli brenda, predstavljajući nam najnoviju Roger Dubuis interpretaciju ove vrhunske tehnologije.\nU najnovijoj grafičkoj demonstraciji ovih osobina, Pirelli se priprema za lansiranje novih patentiranih guma, koje su kreirane za visoke performanse na ledu i u najoštrijim zimskim uslovima. Sa optimizovanom i patentiranom distribucijom šiljaka i dizajnom tkanja koji je razvijen kako bi konstantno prijanjao na drum i pružao komfor tokom vožnje, Pirelli Ice Zero™ gume su ultimativna demonstracija njihove ekspertize u svetu luksuznih guma za premijum vozila.\nKako bi bili vođa čopora kada se radi o radu sa gumom, Roger Dubuis još jednom potvrđuje svoj inovatorski status lansiranjem Excalibur Pirelli Ice Zero 2 časovnika. Kao deo njihove ikonske kolekcije koja poseduje naglašeni sportski stav i skeletonizovane elemente, sa dvostrukim letećim turbijonom, jednom od najboljih komplikacija u realnu Haute Horlogerie, ovaj časovnik pokreće RD105SQ mehanizam, sa Poincon de Geneve sertifikatom. Kreiran kao ograničeno izdanje od samo osam komada, ovaj model ima kais kreiran od istovetne gume, koju je Pirelli upravo patentirao.\nNovi Roger Dubuis časovnik uklonio je DLC tretman sa ivica titanijumskog modela, akcentujući ga njegovim sopstvenim konturama. Na kraju, možemo još reći da je ovo nova živa demonstracija situacije koja se dogodi kada se vizionari inžinjeri susretnu sa neverovatnim časovničarima, spremnim da osvoje svet, čak i kada temperatura ode daleko ispod nule.


Excel - Filtriranje podataka uz pomoć funkcije Conditional formatting\nExcel – Filtriranje podataka uz pomoć funkcije Conditional formatting\nZa potrebe primera, kreiraćemo jednostavnu tabelu koja sadrži rezultate Internet šahovskih partija koje ste odigrali. U prvom redu imamo naslove kolone, sa nazivima „Partija“ i „Rezultat“. Ispod naslova „Partija“ imamo poređane odigrane partije koje smo označili sa A, B, C, D, E, F, G i H (po jedno slovo u svakoj ćeliji), a ispod u koloni „Rezultat“ unesite same rezultate odigranih partija. Za rezultat ćemo koristiti jedan od tri moguća ishoda: „Pobeda“, „Neresena“ ili „Izgubljena“ (vidi sliku).\nPrećićemo sada na samo filtriranje podataka i to uz pomoć funkcije Conditional formatting, koja nam inače služi za primenu određenih komandi i akcija na izabrane ćelije radnog lista. Ovaj način je malo komplikovaniji od „AutoFilter“-a, ali ćete uz pomoć ove metode imati više kontrole.\nU prvu desnu ćeliju pored tabele unesite tekst „Prikazi samo“.\nU susednu ćeliju dodajte „Pobeda“.\nPotom selektujte sve ćelije koje poseduju rezultate šahovskih partija, pa izaberite meni „Format> Conditional formatting“.\nSada dolazi onaj teži deo. Ono što treba da uradimo je da primenimo izvesno pravilo na selektovane ćelije. Ovo pravilo će glasiti: „Ukoliko se sadržaj bilo koje od selektovanih ćelija poklapa sa sadržajem ćelije koja se nalazi desno od tabele, onda prikaži tu ćeliju“. Primenu ovog pravila vršimo na sledeći način:\nU drugoj po redu, padajućoj listi prikazanog dijaloga, izaberite soluciju „equal to“.\nKliknite mišem na ćeliju uz desnu ivicu tabele (onu koja sadrži „Pobeda“). Nakon klika oko ćelije ćete videti animiranu liniju. Pritisnite Enter i vratićete se u pređašnji dijalog.\nKliknite na dugme „Format…“, te u novom dijalogu podesite boju fonta na crvenu i primenite „Bold“ stil. Potom kliknite na „OK“.\nI na kraju, radi primene pravila klinite na „OK“.\nDa bi ova metoda u potpunosti bila funkcionalna, tekst ostalih ćelija obojite u belu boju (takođe uz pomoć Conditional formatting-a), tako da se boja teksta poklopi sa pozadinom. Nakon ovoga videćete samo partije u kojima ste pobedili protivnike. Ukoliko bi sada umesto „Pobeda“, u ćeliju desno od tabele, uneli „Neresena“, bile bi prikazane samo partije koje su odigrane nerešenim rezultatom. Nedostatak ove metode je što odjednom možete da vidite samo jedan set podataka.


9. августа 2018. Kultura, Novi Sad, Novi Sad 2021, Vesti\n„Divan“, tačnije razgovor o Petrovaradinu na kom su građani i stučnjaci iz raznih krajeva sveta razgovarali o novim izazovima, trendovima i pristupima u upravljanju istorijskim gradskim četvrtima održan je u novom mestu kulture pod nazivom „Prostor“ u Petrovaradinu. Fokus diskusije bili su delovi grada koji predstavljaju specifične istorijske celine u kojima volimo da boravimo, šetamo i izgubimo se kao lokalci ili ih posećujemo kao turisti, baš kakva je Petrovaradinska tvrđava sa njenim podgrađem. Sagovornici Divana koji je organizovala Fondacija Novi Sad 2021 složni su u oceni da je promene u istorijskim četvrtima nemoguće zaustaviti zbog konzervacije i zbog toga što naseljena mesta moraju biti prilagođena ljudima. Ipak, smatraju da se upravljanje može prilagoditi u pravcu očuvanja lokalnog duha. Zbog toga je uloga lokalne vlasti neprocenjiva, a treba obratiti pažnju i na i na privatne investitore, posebno lokalne, jer oni mogu da razumeju zašto su određena mesta važna. Sagovornici na divanu su ipak naglasili da ne treba po svaku cenu juriti investitor, već ponekad treba sačekatida se pojavi onaj ko će poštovati pravila i doneti pravi, a ne, kako je rečeno, pogrešan novac.


Poziv Željeznicama RS-a da ne obustavljaju rad - Klix.ba\nVlada RS Poziv Željeznicama RS-a da ne obustavljaju rad\nPoziv Željeznicama RS-a da ne obustavljaju rad\n10.2.2011. u 15:00\nPredstavnici Vlade RS-a pozvali su danas Štrajkački odbor Željeznica RS-a da ispoštuje Vladinu odluku o minimum procesa rada, te da sutra ne obustavljaju potpuno rad kako su najavili.\nIz Vlade RS-a tek za utorak najavljuju razgovore o saniranju posljedica i šteta u tom preduzeću.\n“Vrlo odgovorno ćemo utvrditi i kako će se Željeznice kretati u narednom period i na koji način one mogu uopšte pozitivno poslovati. Moramo biti potpuno realni u ovom pristupu i znati kakva nas odgovornost čeka”, rekao je danas premijer RS-a Aleksandar Džombić.\nOn tvrdi da u utorak nije kasno za održavanje sastanka, iako su sindikati tražili od Vlade RS-a da do petka nađe rješenje za isplatu dugovanja prema radnicima u ukupnom iznosu od 21 miliona KM zbog čega su 7. februara stupili i u štrajk.\nPremijer RS-a je ponovio i danas nakon sjednice Vlade da su svjesni značaja tog preduzeća, ali i problema koji su nagomilani, kako kaže, posljednih godina.\n“Problemi nisu od juče”, naveo je Džombić, priznavši da plaće u tom preduzeću kasne oko četiri mjeseca, ali tvrdi, da ta kašnjenja traju od 2001. i 2002., a ne od jučer.\nIstovremeno, rukovodstvo tog sistema moralo je u januara prići isplati samo 70 posto zarade za septembar, što je, konstatira Džombić, dovelo do pogoršanja odnosa u preduzeću i stupanja radnika u štrajk.\nResorni ministar Nedeljko Čubrilović potvrdio je da su u resor saobraćaja i veza stigla 23 zahtjeva privrednih subjekata koji traže da se ponovo uspostave teretne kompozicije, jer se u suprotnom štete mogu mjeriti stotinama miliona eura.\nTokom štrajka u Željeznicama RS saobraćaju putnički, ali su redukovani teretni vozovi.


Za dobivanje energetske dozvole naknade od 200 do 1.000 KM - Akta.ba\nZa dobivanje energetske dozvole naknade od 200 do 1.000 KM\n25.04.2014. 08:54 / Izvor: eKapija.ba\nU Federaciji više neće biti moguće graditi energetske objekte bez prethodnog dobivanja energetske dozvole. Energetska dozvola je dokument koji izdaje Federalno ministarstvo energije, rudarstva i industrije, a propisan je Zakonom o električnoj energiji u Federaciji i mijenja predhodnu dozvolu za izgradnju koju je ranije donosio FERK. Do sada se ove dozvole nisu izdavale jer se čekalo donošenje uredbe koja bi regulirala njeno izdavanje.\nNakon što je u prošlom mjesecu Vlada donijela tu Uredbu, i tako nadopunila Zakon o električnoj energiji, otvorena je mogućnost za uvođenje ove naknade. Uredbom je precizirano da pravna ili fizička osoba ne smije graditi nova ili rekonstruirati postojeća postrojenja za proizvodnju električne energije na teritoriji Federacije bez predhodno pribavljene energetske dozvole.\nNjom se također predviđa uspostavljanje registra izdatih energetskih dozvola koju bi trebalo uspostaviti resorno Ministarstvo.\nNakon Uredbe federalna Vlada je jučer donijela Odluku kojom utvrđuje iznose jednokratne administrativne naknade za obradu zahtjeva za dobivanje energetske dozvole. Za mikro elektrane instalirane snage od 2 kW do i uključivo 23 kW naknada iznosi 200 KM, za mini elektrane instalirane snage od 23 kW do i uključivo 150 kW iznosi 1.000 KM.\nNaknada za male elektrane instalirane snage od 150 kW do i uključivo 1 MW je 2.000 KM, za srednje elektrane instalirane snage od 1 MW do i uključivo 10 MW iznosi 3.000 KM, a 5.000 KM za velike elektrane instalirane snage veće od 10 MW.\nPodnositelj zahtjeva za dobivanje energetske dozvole obvezan je, uz zahtjev, dostaviti i uplatnicu/potvrdu o uplati ove jednokratne administrativne naknade.


Ruska vojska u Siriji dobila novog komandanta - Sputnjik Srbija\n04:48 24 Novembar 2020\n14:11 13.11.2019 (osveženo 14:13 13.11.2019) Preuzmite kraći link\n„U Siriji je smenjen komandant ruske vojske — mesto komandanta Vazdušno-desantne vojske, na kojem se od aprila nalazio general-potpukovnik Andrej Serdjukov, zauzeo je zamenik načelnika Generalštaba Oružanih snaga Rusije, general-potpukovnik Aleksandar Čajko“, pišu mediji.\nIzvor blizak Ministarstvu odbrane tvrdi da su kadrovske promene izvršene u septembru. Kako se navodi, Serdjukovu je istekao mandat na mestu komandanta ruskih snaga u Siriji.\nRuska vojska je ranije potvrdila da se komandant Andrej Serdjukov vratio u Rusiju. On je bio načelu Vazdušno-desantne vojske ruskih snaga u Siriji od aprila 2019. godine. General-potpukovnik Čajko, koji ga je zamenio na toj dužnosti, takođe je obavljao vojnu službu u Siriji, gde se nalazio na mestu načelnika štaba.\n„Trenutno je njegov glavni zadatak poštovanje rusko-turskih sporazuma na severoistoku Sirije, gde se nalazi zona u kojoj su Turci izveli operaciju ’Izvor mira‘“, navodi se.


Presudu o imenovanju direktora Agencije za forenzička ispitivanja i vještačenja ne sprovode ni po cijenu plaćanja penala - FILTER\nPresudu o imenovanju direktora Agencije za forenzička ispitivanja i vještačenja ne sprovode ni po cijenu plaćanja penala\nPravobranilaštvo BiH uložilo je žalbu na posljednje rješenje Suda BiH kojom je ponovo naloženo Savjetu ministara BiH da aktuelnog načelnika kabineta direktora Granične policije Radišu Samardžiju postavi za direktora Agencije za forenzička ispitivanja i vještačenja na zajedničkom nivou, a na osnovu ranije sprovedenog konkursa.\nSamardžija je na konkursu, sprovedenom u 2017. godini, bio prvorangirani kandidat sa najboljim ocjenama, ali je umjesto njega za direktora Agencije imenovan Neđo Kojić.\nZbog takvog epiloga konkursne procedure, Samardžija je odlučio da tuži Savjet ministara, odnosno Ministarstvo bezbjednosti BiH jer je smatrao da je riječ o nezakonitom imenovanju direktora koji je bio četvrti na listi sa 34 boda dok je on, sa druge strane, bio prvi sa 48 bodova, a nakon dvogodišnjeg postupka dobio je presudu u svoju korist.\nSud BiH je, naime, nakon postupka poništio rješenje o imenovanju Kojića i naložio Savjetu da ponovo sprovede postupak imenovanja direktora u skladu sa listom kandidata u okviru konkursa od 27. juna 2017, odnosno da imenuje Samardžiju koji je u svojoj tužbi naveo da je imenovanje Kojića bilo nezakonito, jer se on uopšte nije nalazio na listi uspješnih kandidata. Kojićevo ime je, prema tvrdnji Samardžije, sa liste neuspješnih naknadno dodato na listu uspješnih. Takva lista je dostavljena tadašnjem ministru bezbjednosti BiH Draganu Mektiću koji je Kojića, sa četvrtog mjesta na listi, predložio za direktora Agencije, a Savjet ministara imenovao.\nNakon presude od 10. aprila ove godine, a kojom je potvrđena prvostepena od 18. jula prošle godine, Savjet ministara BiH je poništio rješenje o imenovanju direktora Agencije, ali Kojića ostavio u fotelji direktora, kao vršioca dužnosti što, kako tvrdi, Samardžija nije u skladu sa sudskom odlukom.\nZbog toga je podnio zahtjev za prinudno izvršenje presude, poslije čega je Sud donio rješenje kojim se nalaže Savjetu ministara da u roku od 15 dana imenuje direktora u skladu sa pravosnažnom presudom. U protivnom će mu, za svaki dan kašnjenja, plaćati 100 KM sudskih penala.\nI na tu sudsku odluku, kaže Samardžija za “Glas Srpske”, Pravobranilaštvo BiH je 3. jula uputilo žalbu što je za njega pokušaj kupovine vremena.\n– U obrazloženju su kao jedan razlog za trenutno stanje naveli i pandemiju virusa jer se, kako su naveli, Savjet ministara nije mogao sastajati, što je apsolutno netačno jer je od pravosnažne presude bilo 18 sjednica Savjeta, tako da je i ovaj potez vjerovatno pokušaj kupovine vremena. Koji je razlog, ne znam – rekao je Samardžija koji je konačnu odluku Apelacionog odjeljenja Suda BiH očekuje veoma brzo.\nNaglasio je da će ta odluka biti posljednja te da bi tada cijeli slučaj trebalo konačno da dobije epilog nakon duže pravne bitke, ali i upozorio da, ako nadležni i dalje ne budu htjeli da je sprovedu u djelo, morati da plaćaju sudske penale.\n– Ne znam kome to može biti interes – zaključio je Samardžija.\nKonkursnom procedurom za izbor direktora Agencije za forenzička ispitivanja i vještačenja BiH bave se i pravosudne institucije.\nPrethodna Pomoć USAID-a za 19 lokalnih zajednica\nSledeća U Srpskoj 50 novih slučajeva virusa korona


Časopis Industrija :: Procvat online trgovine: I dalje će se kupovati putem interneta\nProcvat online trgovine: I dalje će se kupovati putem interneta\nProšle godine u Evropskoj uniji 89 posto ljudi starih od 16 do 74 godine koristilo je Internet, a među njima je bilo 72 posto onih koji su mrežne proizvode ili usluge kupili za privatnu upotrebu.\nTako je onlajn kupovina u EU, prema podacima Eurostata, porasla za četiri procentna poena u odnosu na 2019. godinu, što se očekuje s obzirom na to da je pandemija značajno promenila navike i preferencije kupaca.\nInternetsku kupovinu uglavnom praktikuju umreženi građani Holandije (91%), Njemačke (87%), Švedske (86%) i Irske (81%), dok su na drugoj strani spektra Bugarska (42%) i Rumunija (45%), a elektronsku trgovinu nisu prihvatili ni Italijani, samo 49 posto onih koji imaju internet koristi ga za kupovinu.\nHrvatska je među tri zemlje, zajedno sa Rumunijom i Češkom, koje su prošle godine zabeležile najveći rast u kupovini putem Interneta: porasla je za 12 procentnih poena i dostigla 69 odsto korisnika internata.\nVećina odeće se kupuje putem Interneta, obuće i dodataka, 64 procenta, zatim strimovanje ili preuzimanje filmova i serija (32%), zatim dostava iz restorana (29%), kupovina nameštaja, opreme za dom i baštu (28%), kozmetika i vellness proizvodi (27%), knjige, časopisi i novine (27%), računari i mobilni telefoni (26%) i preuzimanja muzike (26%).\nZavršetkom pandemije očekuje se povratak navike kupovine u fizičkim prodavnicama, ali to neće zaustaviti trend povećanja kupovine na mreži.\nAnalitička kompanija GlobalData predviđa da će se više od 40 procenata odeće i obuće i dalje kupovati putem Interneta, u poređenju sa manje od 30 procenata pre pandemije. To nameće nove trendove kako u pogledu namene maloprodajnog prostora, tako i same mode.\nKratkoročno se očekuje da bi neki maloprodajni prostori mogli ostati slobodni, neki od njih biti pretvoreni u kancelarije, a neka velika maloprodajna mesta, uključujući John Levis i Ikea, razmišljaju o proširenju svog poslovanja na nekretnine.\nSve češći trend izbora odeće preko ekrana, na osnovu slike putem Interneta, uticaće i na odeću koju nosimo.\nProcenjuje se da će biti svetle boje, rastezljiviji i napravljeni od jeftinijih tkanina. Istezani modeli su, pokazalo se, popularni među kupcima na mreži jer im olakšavaju vizuelizaciju kako će izgledati kada budu obučeni, dok im je kvalitet tkanine manje važan.\nIstraživanja pokazuju da će se kupci, osim što uživaju u osećaju kupovine, verovatnije odlučiti za klasične crne ili neutralne nijanse i odeću po meri.


Više desetina autobusa stiglo u Novi Sad na miting SNS\nBeta 18. marta 2017. 12:40\nViše desetina autobusa dovezlo je gradjane iz svih krajeva Vojvodine i cele Srbije na predizborni miting Srpske napredne stranke (SNS), koji se danas održava u Novom Sadu.\nSaobraćaj u gradu zbog toga je otežan, a u brojnim ulicama i na bulevarima zatvorene su pojedine saobraćajne trake.\nViše parkinga u gradu takodje su rezervisani za pridošle autobuse i nisu slobodni za gradjane.\nNa brojnim punktovima u gradu stoji i stranačko obezbedjenje SNS-a, koje gradjane koji su organizovano došli iz unutrašnjosti usmerava ka centralnom Trgu slobode, gde se održava miting.\nSličnu direktivu dobili su i zaposleni u Domu zdravlja Novi Sad, koji su se nešto pre 11 časova masovno okupili ispred sedišta Gradskog odbora Socijalističke partije Srbije, odakle bi trebalo da krenu na miting.\nDemokratska stranka (DS) optužila je ranije danas gradsku vlast u Novom Sadu da za svaki predizborni skup Srpske napredne stranke „uvodi vanredno stanje“ u glavnom gradu Vojvodine.\n„Lokalna organizacija SNS-a može svoga vodju dočekivati kao faraona, ali nema pravo da to čini na štetu gradjana, kojima će u subotu popodne biti zabranjen saobraćaj u pojedinim delovima grada“, naveo je DS nazvavši kampanju SNS-a „predizbornim cirkusom“.\nDemokratska stranka osudila je SNS i zbog kako se navodi, „nečovečnog i okrutnog postupanja prema svojim članovima koje već danima muči vozeći ih po Srbiji, kako bi Aleksandru Vučiću služili kao žive kulise za igrokaze sa praznim hvalisanjem i prostačkim klevetanjem opozicije“.\n„Režim planira da u Novi Sad doveze više od 100 autobusa sa svojim pristalicama, u želji da stvori lažni utisak o masovnoj podršci gradjana Vučiću i njegovoj, po svim objektivnim pokazateljima, neuspešnoj politici“, naveo je DS.\nPredizborni skup SNS-a biće održan u 12 časova, na centralnom Trgu slobode u Novom Sadu.


Završetak jedne ere: Trolejbusi odlaze u zaborav, menjaju ih električni autobusi /video/ - Sputnjik Srbija\n00:26 30 Novembar 2020\n08:30 29.08.2020 Preuzmite kraći link\nPres služba Državnog unitarnog preduzeća „Mosgortrans“ saopštila je da je odluka stupila na snagu u utorak, 25. avgusta. "Odluka o postepenom ukidanju trolejbuske službe nije nam bila laka, ali shvatamo da je ovo korak napred. Budućnost pripada inovativnom električnom transportu", komentarisao je Leonid Antonov, generalni direktor GUP Mosgortrans. Trenutno u Moskvi postoji 36 ruta kojima saobraćaju električni autobusi. Ukupno će na linijama saobraćati 450 električnih autobusa, a do kraja godine njihov broj će se povećati na 600. Takođe je saopšteno da će u glavnom gradu biti ostavljena dva retro-trolejbusa „u znak poštovanja“, koji će saobraćati na relaciji od Komsomolskog trga do ulice Novorjazanskaja.\nRuta nije izabrana slučajno, jer je u ulici Novoriazanskaja u junu 1937. godine otvoren drugi trolejbuski park. Pored toga, na ovom području uskoro treba otvoriti Moskovski muzej transporta, gde će, između ostalih eksponata, biti izloženi trolejbusi različitih godina.


Kada će Rusija ukinuti sankcije Evropi i Americi? - 13.01.2017, Sputnik Srbija\nRuske kontrasankcije mogu biti ukinute, izjavio je tokom govora na Gajderovskom forumu prvi potpredsednik Vlade Igor Šuvalov. 13.01.2017, Sputnik Srbija\n12:34 13.01.2017 (Osveženo: 12:54 13.01.2017)\n© Sputnik / Grigorij Sisojev / Uđi u foto-galerijuPrvi potpredsedsednik Vlade Igor Šuvalov.\nRuske kontrasankcije mogu biti ukinute, izjavio je tokom govora na Gajderovskom forumu prvi potpredsednik Vlade Igor Šuvalov.\n10 Januar 2017, 12:52\n„Možda je došlo vreme da sankcije prekinu da važe. U svakom slučaju, ministar poljoprivrede, ministar ekonomije verovatno treba da polaze od toga da će sankcije i kontrasankcije biti ukinute“, izjavio je Šuvalov.\nOn je naveo da dalje postojanje kontrasankcija može stvoriti dugoročne probleme.\n„Svi igrači na tržištu će se navići na takva ograničenja, i to je veoma loše“, naglasio je Šuvalov. Prema njegovim rečima, nakon što ruski izvoznici dobiju podršku, treba otvoriti tržište za uvoznike.\n„U isto vreme, sigurno, treba otvarati tržište kako bi došli uvoznici“, rekao je Šuvalov.\nOn je izjavio da su sankcije protiv Rusije produžene do 31. decembra 2017. godine „kako bi se otvorili horizonti, ali ne treba imati prevelika očekivanja“.


Vesti online / Vesti / Srbija / Predizbornu tišinu u Baču para 666: Đavolja rabota u znaku Vučića?\nUgrožavanje predizborne tišine ili puka zabava za narod uz besplatno piće, tek Muzičko proleće u vojvođanskom mestu Bač, najavljeno kao "Bačka šestica", ispostavilo se kao predmet sporenja na Fejsbuk stranici podrške Ljubiši Preletačeviću Belom "Samo jako Vajska".\nKo to tamo u Baču talasa, da li Vođa, il' radnička klasa: Ljubiša Preletačević Beli\nOni tvrde da ovogodišnje veselje u jeku predizborne tišine, predstavlja direktnu promociju broja predsedničkog kandidata vladajuće koalicije Aleksandra Vučića na glasačkom listiću, jer ne samo da nosi šesticu u nazivu, već će svirati šest bendova i biti služeno šest vrsta pića.\nPristalice predsedničkog kandidata Belog zato pitaju naprednjake "ko je tu lud?".\nU opštini Bač, u telefonskom razgovoru rekli su da ne znaju za to dešavanje i ljubazno nas uputili na opštinsku Turističku organizaciju, gde smo saznali da se muzičko leto u Baču izmestilo u proleće, odnosno da je tradicionalna manifestacija vrelih dana, ove godine stigla "pre roka". S vesnicima proleća, ili kako tumače pristalice Belog, sa predsedničkim izborima...\n"Bačka šestica" zakazana je za 31. mart u 20 sati uveče i u TO Bač su potvrdili da će sve biti u znaku šestice, ali je razlog tome, kako kažu, činjenica da Bač ima šest naselja.\nKo je u pravu, prosudite sami...\nSamo jako Vajska


Lana Del Rey: Spot za pesmu "Ride" - WANNABE MAGAZINE\nLana Del Rey: Spot za pesmu “Ride”\nFanovi će definitivno uživati, a i oni koji to nisu, u notama i rečima kvalitetne muzike. Magičan glas i muzika mlade Lane (Lana Del Rey) ekranizuju se u još jedan video, kojim prikazuje deo sebe, njenog života od pre, opisujući kakva je bila i kakva je sada. Krenimo u vožnju na njen način.\nZnajući je kao tekstopisca, koji opisuje svoj život kroz pesme, Lana u ovoj pesmi opisuje vožnju kroz svoju prošlost, pominjući da ne treba niko da je sputava, jer je putovala dugo pokušavajući da uspe sa jednom lepom pesmom, ali da ne želi da je neko ostavi, okrene se i ode. Takođe je pokušavala da ne upadne u neku nevolju, ali kaže kako ima rat u glavi, kako je umorna od toga da se oseća kao luda vozeći sebe dok ne vidi zvezde u svojim očima. Ali, ipak, nastavlja da vozi…\nDesetominutnom vožnjom kroz spot, gledajući prelepe i različite, fascinantne, kadrove i scene, shvatili smo i te kako šta je htela da kaže, a to je da život ide dalje, bez obzira na sve, i ona i dalje ‘vozi’.\nIako je njen otac ugledan i poznat holivudskom društvu, Lana Del Rej je želela sama da započne svoju karijeru po cenu svega što je očekuje. Pored svoje današnje autentičnosti, njenog prepoznatljivog glasa i stila pevanja, pretpostavlja se da je fanovi i zbog toga dosta cene.\nOvakvim spotom privukla je veliku pažnju gledalaca, sakupivši više od pet miliona za tri dana.\nOvim singlom, Lana takođe prikazuje deo njenog predstojećeg albuma “Born To Die – The Paradise Edition”, koji izlazi 15. novembra.\nOmot novog albuma Lane Del Rej\nIzvori fotografija: josepvinaixa.com


Istraživanje: Pobednik parlamentarnih izbora Samoopredeljenje - mediji.net\nNajnovija anketa prištinskog instituta PIPOS ponovo pokazuje da će pokret Samoopredeljenje na prevremenim parlamentarnim izborima zakazanim 14. februara biti pobednik sa 41,60 odsto glasova.\nPrema rezultatima istraživanja u programu TV Klan Kosova, PS u poredjenju sa prethodnim istraživanjem od pre dve nedelje beleži povećanje podrške od 0,5 odsto.\nNa drugom mestu je Demokratska partija Kosova (DPK) sa 20,1 odsto, koja u poredjenju sa prethodnim rezultatima beleži pad od 0,7 odsto.\nNa trećem mestu je...\nistraživanjePreko 1300 vesti\npokret samoopredeljenjePročitajte još na ovu temu\nPripadnik Policije Kosova pištoljem ranio dve osobe u Dragašu\nPripadnik Policije Kosova van dužnosti ranio je danas dve osobe tokom sukoba s njima u opštini Dragaš.\nSpecijalni izaslanik EU za dijalog Beograda i Prištine Miroslav Lajčak izjavio je da i u Beogradu i Prištini postoji volja za dijalogom i "apsolutno razumevanje" da on nema alternativu i dodao da pre leta očekuje da dođe do susreta predsednika Srbije Aleksandra Vučića i lidera Pokreta...\nPetković: Kurti priznao da je Srpska lista prepreka projektu velike Albanije


Hotel Nevski je udoban hotel 4 zvezdice u centru Beograda, nedaleko od glavnog gradskog Trga Republike i Knez Mihajlove ulice – pešačke i shopping zone, samo 5 minuta setnje od čuvene boemske četvrti Skadarlije, te svojim položajem poslovnim gostima i turistima obezbeđuje odlične uslove za kraći ili duži boravak. Hotel Nevski Beograd ima odličnu vezu sa vitalnim delovima Beograda i značajnim turističkim znamenitostima i institucijama Beograda i Srbije, čuvenim beogradskim restoranima, kafićima i klubovima. Hotel Nevski Beograd je udaljen 20 km od aerodroma Beograd, što je oko 20-tak minuta voznje.\nPored izuzetno pogodnog centralnog položaja, Hotel Nevski Beograd raspolaže sa 40 prostranih, nepušačkih i udobnih soba i luksuzno opremljenih apartmana, restoranom, barom i podzemnom garažom za goste hotela. Struktura soba Hotela Nevski Beograde omogućava gostima odgovarajuci izbor smeštaja: 12 Standard soba, 9 Exclusive i Junior apartmana, 9 apartmana sa 2 spavaće sobe i 1 Nevski Premium apartman.\nOno po čemu je Hotel Nevski Beograd prepoznatljiv su izuzetno udobne, moderno opremljene, prostrane sobe i apartmani, veličine od 50 do 150 m², koji svakom gostu obezbeđuju izuzetan užitak i prijatan boravak. Klasičan ambijent kombinovan sa modernim dizajnom opreme i sadržaja i savremenim tehničkim rešenjima je ono što opredeljuje goste različitih profila za boravak u Hotelu Nevski u Beogradu. Sobe pastelnih boja i toplog ambijenta poseduju udobne posebne ili king size lezajeve, parket podove sa tepisima, mini bar, SOS, fen za kosu, telefon sa direktnom linijom, LCD TV, klima uređaj sa individualnim podešavanjem temperature, sigurnosni sef za odlaganje vrednih predmeta.\nApartmani hotela Nevski zauzimaju površinu od 67 m2, u okviru koje je dnevni boravak sa trpezarijom i kuhinjom i odvojena spavaća soba, što doprinosi osećaju gostiju kao kod kuće. Svaki apartman poseduje mini bar, SOS alarm, fen za kosu, telefon sa direktnom linijom, LCD televizor, klima uređaj sa individualnim podešavanjem temperature, sigurnosni sef za odlaganje vrednih predmeta, kao i dodatne pogodnosti – zvučna izolacija i roletne za zamračivanje. Premium Apartman Hotela Nevski Beograd pruža mogućnost za obavljanje poslovnih aktivnosti u vrhunskoj udobnosti i opremi unutar svojih 150 m2. Sastoji se iz spavaćeg dela i dnevnog boravka, u okviru kojeg postoji i konferencijski sto pogodan za manje poslovne sastanke – do 15 osoba.\nGosti Nevski Premium apartmana imaju priliku da uživaju i u izboru Hercegovačkih vina vrhunskog kvaliteta. Premium Apartman Hotela Nevski Beograd poseduje mini bar, SOS, fen za kosu, telefon sa direktnom linijom, LCD televizor, klima uređaj sa individualnim podešavanjima, sef za odlaganje vrednih predmeta. Besplatan bežični internet je dostupan u svakoj sobi i prostorima Hotela Nevski Beograd.\nTopli buffet doručak koji se poslužuje u Hotelu Nevski je uvek posebno hvaljen od strane gostiju, jer obiluje domaćim pecivima, raznovrsnim napicima, svežim voćem i povrćem, kao i srpskom tradicionalnom hranom. Na meniju Hotela Nevski je svakodnevno izbor slanih jela, kao i raznovrsno voće i uvek sveže pripremljeni kolači.\nGostima koji borave u Hotelu Nevski Beograd je na raspolaganju bar, sa velikim izborom pića i osvežavajućih napitaka, kao i podzemna garaža, što je izuzetna prednost, zbog nedostatka parkinga u centru Beograda. Restoran Hotela Nevski je višenamenskog sadržaja i zahvaljujući kapacitetu od oko 100 mesta i opremi, veoma je pogodan za održavanje raznovrsnih skupova, događaja, kongresa i zabava, sa posluženjem jela internacionalne i tradicionalne kuhinje i velikim izborom kvalitetnih vina iz Hercegovine.


U Srbiji 310 novozaraženih korona virusom, u albanskim sredinama na Kosovu četiri – GracanicaOnline.Info\nУ Србији 310 новозаражених корона вирусом, у албанским срединама на Косову четири\n27. maja 2022. 1 min read\nJedna osoba je preminula u centralnoj Srbiji od COVIDA-19, a od 6.715 testiranih uzoraka registrovano je 310 novih slučajeva zaraze korona virusom, saopšteno je na sajtu Ministarstva zdravlja covid19.rs.\nU bolnicama se nalazi 192, a na respiratorima još devet pacijenata. Od početka epidemije, u Srbiji je testirano 9.688.176 uzoraka, registrovano je 2.016.576 osoba inficiranih korona virusom, od kojih je od COVIDA-19 preminulo 16.077.\nNema preminulih od COVIDA-19 u albanskim sredinama na Kosovu u poslednja 24 časa, a od 392 testirana uzorka registrovane su još četiri osoba inficirane korona virusom, dok je osam pacijenata izlečeno, saopšteno je iz Ministarstva zdravlja Kosova.\nOd početka epidemije, na Kosovu u albanskim sredinama, preminulo je 3.138 osoba, dok su trenutno 123 aktivna slučaja zaraze.\nPrevious Sve manje zaraženih korona virusom\nNext U albanskim sredinama na Kosovu nema novozaraženih korona virusom, u Srbiji 128


Predsednik Vlade Republike Srpske Radovan Višković izjavio je da zbog neformiranja novog saziva Saveta ministara nema sagovornika na drugoj strani za ključna pitanja za građane BiH. Navodeći da skoro da nema saradnje sa Savetom ministara, Višković je u izjavi za televiziju N1 podsetio da aktuelni Savet ministara radi u tehničkom mandatu, bez definisane skupštinske većine, i obavlja samo neke poslove koje mora da radi da ne bi došlo do zastoja.\n– A, o nekim stvarima koje su ključne za građane BiH, o novim infrastrukturnim projektima, kadrovskim, zakonskim rješenjima, naprosto nemate sagovornika na drugoj strani – zaključio je Višković.\nPredsednik Vlade Srpske dodao je da bi zastoj u formiranju i radu institucija BiH mogao da se odrazi i na odobravanje zaduženja Srpske za finansiranje izgradnje auto-puta na Koridoru “Pet ce”.\n– Procedura za odobrenje tog kredita je posle usvajanja na Narodnoj skupštini i Veću naroda Republike Srpske da to ide u Parlamentarnu skupštinu BiH. Kad će početi raditi – videćemo, ali prema nekim informacijama koje dolaze iz Sarajeva, to zaista nije u kratkom roku – zaključio je Višković. Govoreći o problemima u “Elektroprenosu BiH” Višković je upozorio da su problemi u ovom preduzeću više nego alarmantni za sva tri naroda i oba entiteta.\n– Tamo leži oko 170 miliona KM već 18 meseci. To se nigde ne ulaže. To nisu pare za budžet, to su pare za investicije – rekao je predsednik Vlade Srpske, ističući da bi, ako se danas ne ulaže, posledice na dotrajaloj energetskoj mreži mogle biti vidljive već za šest meseci.\nPrema njegovim rečima, energetska mreža u nekim je mestima dovedena do zasićenja, a kao primer naveo je Banjaluku.\n– Zastoj koji se desio s tim investicijama zatekao je Banjaluku koja je trebalo da gradi novu trafostanicu. Sve procedure su bile sprovedene i taman da počne da se gradi, nastao je zastoj i već 18 meseci ništa. Postojeće dve stanice rade u vršnom opterećenju, što znači da svaki novi proizvodni i bilo kakav pogon u Banjaluci, ako bi se poštovale procedure, ne bi mogao dobiti saglasnost na priključenje na energetsku mrežu – objasnio je Višković.\nOn je naglasio da postojeće dve trafostanice u Banjaluci mogu u svakom momentu otkazati, što bi značilo mrak za ovaj grad.


Eksperimentalna mala matura u Srpskoj 5. i 6. juna :: Dešavanja u Bijeljini ::\n28. septembar 2020. / 19:42\nEksperimentalna mala matura u Srpskoj 5. i 6. juna\n"Dosadašnji rezultati su manje bitni od sprovođenja procedure i uputstva, jer se radi o eksperimentalnoj fazi u ovom trenutku, ali u svakom slučaju u skladu su s našim očekivanjima i slični su rezultatima male mature u okruženju, a prije svega u Srbiji, jer se sprovodi na sličan način", istakli su ovom zavodu.\n"U ovoj školskoj godini eksperimentalna mala matura u 94 osnovne škole biće sprovedena 9. i 10. aprila, istog datuma kada i spoljašnje vrednovanje postignuća u 93 škole. Treba očekivati da mala matura bude obavezna u svim osnovnim školama školske 2020/21", pojasnili su u Zavodu za "Nezavisne".\n"Prve godine spoljašnjim vrednovanjem postignuća bilo je obuhvaćeno 20 škola, a prošle školske godine 167 škola", istakli su u Zavodu.\n"Devetog i 10. aprila je eksterno vrednovanje u svih 187 škola, a škole koje su ove godine u eksperimentalnoj maloj maturi imaće tog dana radne testove, kako bi vidjeli kakvi su testovi, i to će biti faza uvježbavanja za zvanično eksperimentalno polaganje u junu", objasnio je Popržen.\n"Prošle godine nakon eksperimentalnog testiranja otklonjeni su svi nedostaci, jer se svake godine pokazalo nešto što je trebalo popraviti i sada smo došli u fazu da su procedure jasno propisane", dodao je Popržen.\n"Uvođenje ove mature kao obavezne će biti značajno jer će učenici ostvarivati određeni broj bodova na tom testu, a drugi broj bodova će ostvarivati na osnovu uspjeha", rekao je Mrdić.


Muškoljaj: Grenelova poruka jasna, sporazum sa Srbijom do izbora u SAD - Gorapress.net\nPolitički analitičar Imer Muškoljaj kaže da je poruka specijalnog američkog izaslanika Ričarda Grenela jasna, SAD žele što brži nastavak dijaloga i postizanje konačnog sporazuma između Prištine i Beograda.\nMuškoljaj je za Kosovo Onlajn rekao da je glavna poruka ambasadora Grenela nakon sastanka sa kosovskim liderima da administracija Donalda Trampa ne želi da se meša u unutrašnju politiku Kosova ali da od Prištine traži ukidanje takse na uvoz robe iz Srbije. Istovremeno i od Beograda se očekuje da prekine kampanju za povlačenja priznanja nezavisnosti Kosova.\n“Poruka je jasna, ako je rekao da želi da se nastavi dijalog zbog ekonomskog razvoja, to je direktna poruka Samoopredeljenju i DSK da što pre formiraju vladu. Zašto kažem to, jer ni dijalog ni ekonomski razvoj ne može da se desi ako nemamo novu vladu. Ne možemo očekivati od Grenela da im direktno kaže ajde formirajte vladu, ali za mene ovo je bila jasna poruka”, navodi Muškoljaj.\nOn napominje i da sporazum o uvođenju avio-linije na relaciji Priština - Beograd nije nametnut već ukazuje da je ipak bilo komunikacije između Kosova i Srbije uz posredstvo SAD.\n“To je bila poruka da ako postoji volja može da se postigne i konačni sporazum između Kosova i Srbije. U suprotnom, SAD neće sedeti skrštenih ruku već će preduzeti određene korake. Znamo da su SAD zainteresovane da se sporazum Kosova i Srbije postigne pre izbora u Americi u novembru, tako da kosovska i srpska strana nemaju puno vremena, moraju da nastave dijalog i postignu sporazum”, ocenjuje Muškoljaj.\nA stručnjak za pitanja iz oblasti ekonomije Nagip Skenderi kaže za Kosovo Onlajn da je ambasador Grenel želeo da stavi do znanja vlastima na Kosovu i u Srbiji da je u prethodnom periodu bilo puno političkog razgovora koji nije imao uspeha i da ubuduće treba posvetiti više pažnje i vremena ekonomiji i ekonomskom razvoju.\n“Jer, kada su ljudi zadovoljni svojim ekonomskim i socijalnim stanjem, onda manje vremena posvećuju politici. Ono što je ambasador Grenel rekao, treba da se sada realizuje na terenu, Kosovo treba da ukine taksu a Srbija da prestane sa angažovanjem oko povlačenja priznanja Kosova kod pojedinih zemalja i učlanjenja u međunarodnim organizacijama”, navodi Skenderi.\nSkenderi dodaje da bi sporazum o uvođenju avio-linije između Prištine i Beograda trebalo da doprinese večoj saradnju na polju ekonomije, kretanju ljudi i razmeni usluga.\nNakon posete Kosovu, Grenel odlazi u Beograd gde će se sastati sa predsednikom Srbije Aleksandrom Vučićem, a tim posetama je prethodilo i postizanje dogovora o uspostavljanju avio-linije Priština - Beograd. To je prvi dogovor između Kosova i Srbije od kako je dijalog između dve strane u blokadi zbog uvođenja taksi od 100 odsto na uvoz robe iz Srbije.


(VIDEO) BEZ OBZIRA NA RUSIJU I TURSKU! Izetbegović: Bošnjaci i Srbi su Evropljani, naše odredište je Brisel! - GlobalCir\n(VIDEO) BEZ OBZIRA NA RUSIJU I TURSKU! Izetbegović: Bošnjaci i Srbi su Evropljani, naše odredište je Brisel!\nU intervjuu za entitetsku televiziju RTRS bošnjački član predsjedništva je otvoreno progovorio o brojnim aktuelnim temama koje se tiču međunacionalnih odnosa, evropskog puta i perspektive BiH.\nNa samom početku Izetbegović ističe kako je prirodan slijed događaja ulazak BiH u EU i NATO, te kako je to sve jasnije i zvaničnom Beogradu. Bez obzira na srpske veze sa Rusijom ili bošnjačke veze sa Turskom, Brisel je naše odredište, kaže Izetbegović.\nDotakao se i zapaljivog govora turskog premijera održanog tokom manifestacije otvaranja obnovljenje džamije Ferhadije u Banjoj Luci, za kojeg je kazao da je trebao biti drugačije postavljen. ‘Ode gospodin premijer avionom u Tursku, vratim se i ja u Sarajevo, ali tamo ostane narod koji može nastradati zbog neodmjerenih izjava’, kazao je između ostalog bošnjački član Predsjedništva BiH.\nPozvao je nadležne da ubrzaju proces pronalaska napadača na premijera Srbije tokom incidenta na komemoraciji u Srebrenici: ‘Bio sam posramljen zbog onog što se desilo, garantovao sam Vučiću sigurnost, a kasnije sam vidio da sam garantovao nešto što nije bilo pod mojom kontrolom. Službe koje su bile zadužene za sigurnost srbijanskog premijera su pod ingerencijom Vijeća ministara’, zaključuje Izetbegović.\nOvo su najzanimljiviji dijelovi intervjua:\nDOBA DIVOVA: Kina spaja pet medija u jedan jak servis finansijskih vijesti\nIZGLASANA REZOLUCIJA: Senat ukida Obamacare


SAD i zvanično uspostavile Svemirsku komandu\nPredsednik SAD Donald Tramp, potpredsednik Majk Pens i sekretar za odbranu Mark Esper na ceremoniji u Ružičnjaku Bele kuće, 29. avgusta 2019. (Foto: AP)\nU Sjedinjenim Državama zvanično je uspostavljena Svemirska komanda koja bi, kako se nadaju vojni lideri, trebalo da poboljša odbranu američkih interesa u svemiru. Aktuelna administracija se nada da će komanda takođe dovesti do formiranja svemirskih snaga, koje bi bile novi rod američke vojske.\nSvemirska komanda Sjedinjenih Država i zvanično je uspostavljena, spremna da brani krajnji teren američke vojske.\n“Ovo je istorijski dan, kada se prepoznaje suštinski značaj svemira za američku nacionalnu bezbjednost i odbranu”, rekao je predsednik SAD Donald Tramp.\nBela kuća traži formiranje svemirskih snaga do 2020.\nSvemirska komanda je 11. borbena komanda vojske, od kojih svaka ima određenu geografsku ili operativnu misiju. Cilj nove komande je da reorganizuje i poboljša američku odbranu i tehnologiju u svemiru, u svijetlu sve veće agresije iz Rusije i Kine.\n“Naši neprijatelji naoružavaju Zemljinu orbitu novom tehnologijom, a meta su američki sateliti, koji su ključni za borbene operacije i naš način života”, dodao je Tramp.\nPrisustvo u svemiru ključno je za svakodnevne aktivnosti na zemlji, od navigacije do bankarstva, kao i za vojne misije, među kojima su lansiranje raketa i prikupljanje obavještajnih podataka. Zvaničnici administracije ističu da će uspostavljanje svemirske komande takođe dovesti do ostvarivanja jednog od Trampovih glavnih ciljeva.\n“Kao združena borbena komanda, Svemirska komanda Sjedinjenih Država je naredni ključni korak ka formiranju svemirskih snaga, kao posebnog roda vojske”, rekao je američki sekretar za odbranu Mark Esper\nSvemirske snage bile bi prvi novi vojni rod uspostavljen posle okončanja Drugog svjetskog rata, kada su formirane Vazduhoplovne snage. Međutim, mora da ih odobri i finansira Kongres, koji još nije donio tu odluku.\n"Svemirske snage neophodne za suočavanje sa pretnjama"\nDa li će "svemirske snage" biti novi rod Vojske SAD?\nTramp naložio osnivanje "svemirskih snaga"


FARO Build IT su moćna i efikasna softverska rešenja za procenu podataka skeniranja u oblastima metrologije, građevine i proizvodnje. Build IT softverska rešenja posebno su dizajnirana za kreiranje izveštaja o kontroli kvaliteta koji nam pomažu u otkrivanju grešaka, pa čak i u kreiranju automatizovanih tokova posla kako bi se sprečile greške tokom proizvodnje i konstrukcije krajnjeg proizvoda.\nKompletno rešenje za kontinuiranu verifikaciju izgradnje\nGradilišta postaju udaljene fabrike kojima je potrebna izrada i verifikacija rešenja. Istorijski gledano, nivo tolerancije na greške i doradu bio je veoma visok jer se smatrao delom normalnog poslovanja – do sada. FARO® BuildIT Construction je prvi potpuno integrisan alat za upravljanje osiguranjem kvaliteta (QA) i kontrolom kvaliteta (QC) tokom životnog ciklusa zgrade, koji omogućava građevinskim profesionalcima da kontinuirano procenjuju projekte u realnom vremenu upoređivanjem sa CAD dizajnom koristeći podatke 3D skeniranja.


Lekari s Kosova nude pomoć oko korone u Bujanovcu, Preševu i Medveđi - Bujanovačke\nPočetna DRUŠTVO Lekari s Kosova nude pomoć oko korone u Bujanovcu, Preševu i Medveđi\nLekari s Kosova nude pomoć oko korone u Bujanovcu, Preševu i Medveđi\nBujanovačke14. maj 2020.DRUŠTVO, KORONA, NASLOVNA0\nBujanovac, 14. maj 2020. (Foto arhiva/ilustracija) – Zdravstveni radnici na Kosovu zahtevaju od čelnika institucija u Prištini da omoguće kosovskim lekarima da posete Preševo, Bujanovac i Medveđu kako bi zbog tamošnjih Albanaca nadgledali situaciju sa covid-19.\n„Iz prve ruke želimo da se uverimo da li su testirani i kako se tamo rukovodi situacijom sa pandemijom. Nudimo našu profesionalnu pomoć, u potpunoj koordinaciji sa uputstvima i preporukama Nacionalnog instituta za javno zdravlje Kosova”, navodi se u zahtevu Sindikata zdravstvenih radnika Kosova, prenela je Koha.net u sredu.\nOva inicijativa je usledila, kaže se u zahtevu, nakon što je “dozvoljen dolazak zdravstvenih radnika iz Srbije da bi nadgledali situaciju sa pandemijom COVOD-19 u opštinama u kojima žive uglavnom Srbi”.\n“Molimo vas da nam obezbedite ovu posetu u komunikaciji sa Ministarstvom zdravlja Srbije”, kažu kosovski lekari, ističući da žele da ovo pitanje ne bude ispolitizovano.\nTAGkorona Kosovo lekari\nPrevious PostVaspitačica Biljana otužuje direktora bujanovačkog vrtića za mobing i nesprovođenje sudske odluke, Aleksić demantuje Next PostZa 100 evra prijavilo se 2,3 miliona građana u prva 24 sata


Naslovna » Izlasci » Sajmovi » 59. Sajam knjiga: Toni Parsons gost Lagune\nAh Neša 30. juli 2014. Sajmovi Postavite komentar\nToni Parsons će na Sajmu promovisati svoju novu knjigu „Jedan po jedan“, prvi triler koji je svetski bestseler pisac napisao, a koji će se naći u prodaji u svim knjižarama Delfi i Laguninim klubovima čitalaca od 15. avgusta. Interesantno je da je prvo izdanje ove knjige u regionu – Lagunino.\nToni Parsons – naj, naj…\nToni Parsons je jedan od najvećih pisaca današnjice i jedan od najpoznatijih britanskih pisaca. Njegove knjige su prevedene na više od 40 jezika, a Laguna je do sada objavila jedanaest njegovih knjiga od kojih je roman „Novi početak“ 2009. imao svetsku premijeru upravo u Srbiji.\nTime je Toni Parsons pokazao veliku ljubav i poštovanje prema Srbiji i Beogradu koju je još više učvrstio činjenicom da je bio jedna od prvih svetskih zvezda koje su javno pozvale da se pomogne Srbiji tokom majskih poplava. Njegov dolazak na Lagunin štand na Sajmu knjiga još jedna je prilika da se svi srpski čitaoci upoznaju sa slavnim piscem i njegovim novim romanom u iznenađujućem žanru, kao i sa starim naslovima koji su ga učinili popularnim. (danubeogradu.rs)\nTagovibeogradski sajam knjiga dub izlasci laguna sajam knjiga sajmovi toni parsons vesti\nPrethodni Laguna: Ivo Andrić – Romani\nSledeći 12 načina da koristite maslinovo ulje za negu i ulepšavanje